Πηγή: Liberal.gr - Ελεύθερη ενημέρωση\nΑναρτήθηκε από Ελπήνωρ στις 2:14 μ.μ. Δεν υπάρχουν σχόλια:\nΕτικέτες Κοινωνία, Μετανάστευση, Πολιτική\nToυ Ανδρέα Ζαμπούκα, από Liberal\nΟι αξιολογικές κρίσεις που διατυπώνονται δημοσίως, δείχνουν και το επίπεδο ωριμότητας μιας κοινωνίας. Άλλωστε, η δημόσια ηθική δεν είναι παρά η απόρροια της διαλεκτικής συμπεριφοράς ενός μέσου όρου που συνιστά και τον βασικό κορμό της. Είμαστε δηλαδή ό τι κρίνουμε και ό τι μας αρέσει να συζητάμε.\nΘα καταγράψω δύο δείγματα. Στην Δανία, πρόσφατα, το Συμβούλιο Δεοντολογίας ζήτησε υψηλότερο φόρο επί του κόκκινου κρέατος, αφού κατέληξε στο συμπέρασμα ότι «η κλιματική αλλαγή αποτελεί ένα ηθικό πρόβλημα». Και οι Δανοί ξεκίνησαν να το συζητούν . Την ίδια ώρα, στην Ελλάδα, ο υπουργός Δικαιοσύνης τροφοδότησε τον δημόσιο διάλογο με μία ιδεολογικά «ηρωική» απόφαση να μην συμμετάσχει σε ένα συνέδριο για τα εγκλήματα του Κομμουνισμού. Και ξεκινήσαμε να το συζητούμε. Και μη μου πεις κανείς ότι φταίνε οι δημοσιογράφοι και όχι ο υπουργός γιατί εκείνος φρόντισε πρώτος, να το κραυγάσει ως «πράξη αντίστασης» στο ακροατήριό του…\nΠοια είναι η διαφορά; Ότι οι Δανοί περιορίζουν την ηθική τους στο πλαίσιο του επιστητού και των εγκόσμιων προβλημάτων τους ενώ εμείς αναζητούμε συνεχώς το υπερκόσμιο ηρωικό μας πρότυπο για να εντυπωσιάσουμε ο ένας τον άλλον.\nΑυτή λοιπόν, η διαχρονική μας διάθεση ενισχύθηκε με εκρηκτικό πλεόνασμα «ηθικού οίστρου», όταν προέκυψε η κρίση χρέους. Προσοχή, όχι η κρίση των τραπεζών, του χρηματιστηρίου ή του ιδιωτικού δανεισμού αλλά η χρεοκοπία του ελληνικού κράτους. Αυτού δηλαδή που υπαγορεύει την εθνική, την δημόσια και την πολιτική ηθική μας, αφού τα πάντα είναι κρατικοδίαιτα και συνδέονται με τις διαθέσεις του Δημοσίου.\nΑρχίσαμε δηλαδή, να συσσωρεύουμε αξιολογικές κρίσεις αγανάκτησης εναντίον ενός πολιτικού συστήματος που μας έσυρε στο αδιέξοδο. Ο πόλεμος της «ηρωικής ηθικής» ξεκίνησε, αναδεικνύοντας τους «πολέμαρχους» του ΣΥΡΙΖΑ, που άρπαξαν την ευκαιρία της προσωπικής μας διάσωσης. Και λέω προσωπικής γιατί ο καθένας μας είχε τους δικούς του λόγους να εισπράττει τις υποσχέσεις για την επικείμενη «απελευθέρωσή» του.\nΣήμερα λοιπόν, που πλέον έχουν κοπάσει οι μεγάλες «μάχες» των πρώτων αναμετρήσεων και οι «επαναστάτες», βρίσκονται στην εξουσία, η «ηθική των ηρώων» καθημερινά χάνει την επιρροή της στην κοινωνία. Το μόνο που τους απομένει είναι η διαχείριση του κρατισμού στον οποίο επενδύουν ακόμα, για να περισώσουν την δύναμή τους.\nΩς πότε όμως; Η τρίτη αξιολόγηση είναι προ των πυλών και οι απαιτήσεις της πραγματικότητας θα γίνουν ακόμα πιο ισχυρές. Ειδικά μετά τις γερμανικές εκλογές, ανεξαρτήτως αν ο Σόιμπλε θα συνεχίσει στο νέο ΥΠΟΙΚ.\nΤα πράγματα δεν είναι καθόλου εύκολα και στην ουσία, εκείνο που θα επιφέρει την κατάρρευση του ΣΥΡΙΖΑ θα είναι η κατάρρευση του αξιακού φορέα δια του οποίου κατάφερε να αναρριχηθεί στην εξουσία. Ο κρατισμός τους έστειλε στο Μαξιμού, ο κρατισμός θα τους στείλει και στο σπίτι τους.\nΕδώ λοιπόν, έχουμε δύο δυσκολίες. Η μία είναι ότι, δια του κρατισμού, συνεχίζει να αναπαράγεται μια υποσχετική ηθική για το μέλλον του 50% των Ελλήνων. Και η άλλη ότι οι δυνάμεις που τρέφονται από τον αμοραλισμό των «αγανακτισμένων»\nΕδώ λοιπόν, βρίσκεται και το κλειδί της υπόθεσης: Να μην βρεθεί κανένας απολύτως εγγυητής της «ηθικής του κρατισμού» στην μετα- ΣΥΡΙΖΑ εποχή. Την ώρα δηλαδή που θα διαφαίνονται τα πρώτα σημάδια κατάρρευσης να μην ενδώσει ούτε η ΝΔ ούτε ο νέος φορές του Κέντρου στις σειρήνες των «λαικών απαιτήσεων».\nΤότε και μόνο τότε, το καθεστώς της καπηλείας του Δημοσίου θα διαλυθεί, μη δίνοντας καμία διέξοδο σε άλλη μετάλλαξη του σημερινού «ιδεώδους» σε άλλο κόμμα ή σχήμα.\nΑς το βάλουν καλά στο μυαλό και στις διαθέσεις τους οι διεκδικητές της επόμενης κυβέρνησης. Μόνο όταν φέρουν στο απόλυτο αδιέξοδο τον ψηφοφόρο του κρατισμού θα καταρρεύσει και η ελπίδα της αναζωπύρωσης του λαϊκισμού και της δημαγωγίας.\nΟ ΣΥΡΙΖΑ τρέφεται μόνο από τις φαντασιώσεις των πελατών του. Καταργήστε τους μελλοντικούς προμηθευτές του και είναι θέμα χρόνου να βάλει λουκέτο στο μαγαζί του…\nΑναρτήθηκε από Ελπήνωρ στις 8:17 π.μ. Δεν υπάρχουν σχόλια:\nΟικογενειακή φωτογραφία. Μεταξύ των υπουργών κάποιοι που χυδαιολογούν καθημερινά, που αναρτούν στα social media φωτογραφίες με φαλλούς, που υβρίζουν κρατικούς λειτουργούς. | ΙΝΤΙΜΕΝΕWS/ΛΙΑΚΟΣ ΓΙΑΝΝΗΣ\nΌταν ο Ευάγγελος Γιαννόπουλος αποκαλούσε τους πολιτικούς του αντιπάλους τενεκέδες ξεγάνωτους, φρίτταμε για τον ευτελισμό του δημόσιου λόγου. Ήταν η εποχή που η πολιτική μας ζωή διατηρούσε ακέραιο το υπόστρωμα της αστικής αγωγής στο οποίο κινείτο και μικρές παρεκκλίσεις αυτού του είδους ξάφνιαζαν. Τότε οι πολιτικοί έρχονταν στη Βουλή με κοστούμια και γραβάτες και συνομιλούσαν μεταξύ τους με οξύτητα ασφαλώς, αλλά με ευπρέπεια και σεβασμό στον χώρο. Πολιτικοί σαν το μακαρίτη Γιαννόπουλο ήσαν η εξαίρεση ενώ τηλεαστέρες σαν τον κ. Λεβέντη ανήκαν στο μεταμεσονύχτιο περιθώριο. Ήταν τα χρόνια πριν από την εισβολή του λούμπεν.\nΌλοι αυτοί είναι υπουργοί ενός ανθρώπου που ασφαλώς τον χαρακτηρίζουν απολύτως. Ενός ανθρώπου που συνομιλεί με ηγέτες του κόσμου σε στάση βαρύμαγκα καφενόβιου, που στέκεται στους εθνικούς ύμνους σαν να περιμένει το τρόλεϊ, που μιλά στη Βουλή σαν πολιτικό κουτσαβάκι. Που κάνει αστεία του είδους «μη διαβάζετε εφημερίδες για να βρείτε την υγειά σας» , «αφού το πρόβλημα των προσφύγων είναι καθολικό, φέραμε τον προκαθήμενο των Καθολικών», και πολλά άλλα, κρύα μεν αλλά απολύτως ενδεικτικά ότι ποτέ δεν απέκτησε συναίσθηση του ρόλου που του ανατέθηκε και των προβλημάτων που διαχειρίζεται.\nΑναρτήθηκε από Ελπήνωρ στις 10:36 μ.μ. Δεν υπάρχουν σχόλια:\nΑναρτήθηκε από Ελπήνωρ στις 2:49 μ.μ. Δεν υπάρχουν σχόλια:\nΤης Κατερίνας Παναγοπούλου, από την athensvoice.gr\nΤο λούμπεν έγινε mainstream. Οι πιο κατακριτέες συμπεριφορές άρχισαν να αποτελούν ένδειξη μαγκιάς. Αυτά που κάποιος ντρεπόταν να εκστομίσει έστω και σε μία παρέα, έγιναν περήφανες διακηρύξεις στα social media και τα τηλεπαράθυρα. Ο «ελληνάρας» που με ντροπή και ενοχή βρισκόταν βαθιά κρυμμένος μέσα μας, βγήκε με θράσος δικαιωμένος στην επιφάνεια και αποτέλεσε περήφανο πρότυπο συμπεριφοράς. Η μόρφωση, τα πτυχία και η επαγγελματική καταξίωση αντιμετωπίζονται αν όχι με μίσος, με καχυποψία. Οι χυδαιολογίες και το bullying στους ιδεολογικούς αντιπάλους ονομάστηκε ηρωικός αγώνας και η αριστεία ρετσινιά.\nΠοιος θα μπορούσε έστω και να φανταστεί ότι σε μία χώρα με δημοκρατικό πολίτευμα θα γινόταν τρομοκρατικό χτύπημα κατά πρώην πρωθυπουργού, ενός ανθρώπου που όπως αποκαλύφθηκε αρνήθηκε ακόμα και τον μισθό του πρωθυπουργού και θα τολμούσε η πρώην πρόεδρος της Βουλής να γράψει μία μόλις μέρα μετά και ενώ ο άνθρωπος βρισκόταν ακόμα στην εντατική «εγώ δε θα καταδικάσω τη βία, θα καταδικάσω τα μνημόνια». Η γυναίκα που κατείχε το τρίτο κατά σειρά πολιτειακό αξίωμα της χώρας έγραψε: «στον τραυματισθέντα» (λες και είχε τροχαίο) «δοτό μνημονιακό πρωθυπουργό, που κατέλαβε το αξίωμα με πραξικόπημα και υπηρέτησε πιστά την μνημονιακή τυραννία, εύχομαι ταχεία ανάρρωση. Όταν αποκατασταθεί η Δημοκρατία και λειτουργήσει η Δικαιοσύνη στη χώρα, θα κριθεί». Όταν η γυναίκα που κατείχε κορυφαίο θεσμικό αξίωμα γράφει έτσι, πώς να απαιτήσει κανείς σοβαρότητα, υπευθυνότητα και δημοκρατικά αντανακλαστικά από τα ημιεγγράμματα τρολ του διαδικτύου; Πριν κάποια χρόνια, ακόμα κι αν κάποιος αντιπαθούσε το θύμα μίας τρομοκρατικής επίθεσης, θα το εξομολογούνταν στα στενά όρια της παρέας του κι αυτό με συστολή και ένα αίσθημα ενοχής. Ένα τμήμα του πολιτικού συστήματος της χώρας όμως γαλούχησε μία ολόκληρη γενιά στην έλλειψη στοιχειώδους κοινωνικής συμπεριφοράς, στον κοινωνικό φθόνο και το ταξικό μίσος\nΗ εργαλειοποίηση της βίας, η επένδυση στη μνησικακία, η πυροδότηση θυμικών αντανακλαστικών, οι θλιβερές αναλύσεις περί δικαιολογημένης καλής βίας δημιούργησαν πρόσφορο έδαφος για την αποσταθεροποίηση σημαντικού τμήματος της κοινωνίας, που θεώρησε πρότυπο συμπεριφοράς αυτό του μεθυσμένου ψευτονταή σε παρακμιακό νυχτερινό κέντρο. Όταν ένας κωμικός ηθοποιός και τότε βουλευτής των ΑΝΕΛ γράφει δημόσια στο twitter «λάθος ανθρώπους σκότωνε η 17 Νοέμβρη», «πούστη προδότη Παπαδήμο», «Μόνο η βία θα μας σώσει τέλος» και κατόπιν αυτών, η κυβέρνηση ΣΥΡΙΖΑ ΑΝΕΛ τον ανταμείβει τοποθετώντας τον υφυπουργό Εργασίας, ποιο μήνυμα στέλνεται στην κοινωνία; Όταν η ανακοίνωση ενός κόμματος αναφέρει «η κυβέρνηση Παπαδήμου είναι πολιτική Χούντα για την επιβολή δημοσιονομικής πειθαρχίας και ως τέτοια πρέπει να αντιμετωπίζεται» (!), όταν η ίδια εφημερίδα παρομοιάζει τον κ. Παπαδήμο με τον δικτάτορα Παπαδόπουλο, όταν site μετέπειτα ευρωβουλευτή του ίδιου κόμματος βγάζει τον Παπαδήμο ντυμένο με ναζιστική στολή, τη στιγμή που η ΧΑ έχει μόνιμη επωδό τη λέξη Χούντα, η κοινωνία λαμβάνει ένα συγκεκριμένο σήμα. Το ίδιο και όταν η κ. Φωτίου σχολιάζει από τηλεπαράθυρο «είναι προφανές ότι και ο Άδωνις έχει προκαλέσει εξαιρετικά τον ελληνικό λαό» όταν ρωτήθηκε για την τρομοκρατική επίθεση με γκαζάκια εναντίον του.\nΕάν κανείς είχε απορία για την έννοια της θεωρίας των δύο άκρων μπορούσε να ρίξει μία ματιά στα social media και στα σχόλια που ακολούθησαν της τρομοκρατικής επίθεσης. Φασίστες όλων των αποχρώσεων χασκογελούσαν με τη δολοφονική επίθεση κατά του πρώην πρωθυπουργού, κάποιοι εύχονταν να είχε πεθάνει, άλλοι προανάγγελναν και επόμενες τρομοκρατικές επιθέσεις. Σε ποιο κράτος του κόσμου θα έμεναν ατιμώρητες τόσο προκλητικές προτροπές σε ποινικά αδικήματα;\nΔιότι είναι διαφορετική η πολιτική κριτική, τα επιχειρήματα, η άποψη και η πολιτική αντιπαράθεση ακόμα και σε υψηλούς ή πολύ υψηλούς τόνους και διαφορετική η υποκίνηση σε πράξεις βίας, η στοχοποίηση, η διαπόμπευση, οι χυδαιολογίες και η ρητορική του μίσους. Είναι άλλο να αντικρούει κανείς την αντίπαλη άποψη και διαφορετικό να προσβάλλεις την προσωπικότητα κάποιου αποκαλώντας τον μίσθαρνο όργανο, προσκυνημένο ή προδότη. Είναι διαφορετικό να γράψει κανείς για το ναυάγιο του Eurogroup, να μεμφθεί τον εκάστοτε πρωθυπουργό για την ανακολουθία λόγων και έργων, να ασκήσει σκληρή κριτική για μία αποτυχημένη πολιτική και άλλο να λες επικίνδυνες ανοησίες για Πηλιογούσηδες ή για κρεμάλες και να γράφεις «η κυβέρνηση είναι Χούντα και ως τέτοια πρέπει να αντιμετωπίζεται». Σε μία δημοκρατική κοινωνία η πολιτική κριτική δεν έχει καμία σχέση με τη συκοφαντία, τα γιαουρτώματα και τους προπηλακισμούς, που σύμφωνα με κάποιους συνέβαιναν εξαιτίας της «δικαιολογημένης οργής των πολιτών, διότι ο Πάγκαλος προκάλεσε τον ελληνικό λαό», χωρίς να αντιλαμβάνονται ότι όταν ανέχεσαι, υποδαυλίζεις ή πυροδοτείς πράξεις βίας, κάποιος αφελής μπορεί να κάνει κάτι ανεπανόρθωτο.\nΤεράστια ευθύνη φυσικά έχουν και τα κόμματα της σημερινής αντιπολίτευσης. Διότι αντιδρούν με αντανακλαστικά χελώνας στο γιγάντωμα του φασισμού. Όταν κορυφαίος υφυπουργός της κυβέρνησης χαρακτηρίζει τους πολιτικούς του αντιπάλους ως «γκεσταπίτες» και όλα ανεξαιρέτως τα κόμματα αντιδρούν σαν να βρίσκονται σε κωματώδη αφασία, οι πολίτες μπερδεύονται. Λαμβάνουν λάθος μήνυμα. Το θεωρούν σαν κάτι το φυσιολογικό. Τα κόμματα της αντπολίτευσης σε κατάσταση ζεν έχουν μετατραπεί σε απλούς θεατές της επικαιρότητας, σαν όλα αυτά που συμβαίνουν, να συμβαίνουν αλλού. Σαν να μην έχουν ευθύνη οι ίδιοι να επιβάλλουν τη νομιμότητα, σαν να είναι απλοί αρθρογράφοι και σχολιαστές.\nΗ αδράνεια και η χλιαρή τους στάση φτάνει σε τέτοιο βαθμό, που προκαλεί πλέον ερωτηματικά για τις αιτίες που την προκαλούν. Τι θα συνέβαινε άραγε εάν την εποχή που ήταν υπουργός ο Γιάννης Στουρνάρας αποκαλούσε τους βουλευτές του ΣΥΡΙΖΑ «γκεσταπίτες»; Δε θα απαιτούσαν την καθαίρεσή του; Αντ’ αυτής, τα κόμματα της αντιπολίτευσης βγάζουν χαριτωμένες κοινότοπες ανακοινώσεις για την ανάγκη εθνικής συστράτευσης. Γι’ αυτό άλλωστε έχουν χάσει την επικοινωνιακή μάχη από τα αποδυτήρια. «Αρωγός» στο κλίμα αποσταθεροποίησης βέβαια όλα αυτά τα χρόνια είναι και τα ΜΜΕ. Που θεώρησαν ότι το χρέος τους στην κρίση είναι το χάιδεμα και η συλλογική απενοχοποίηση των πολιτών, που, όπως και να το κάνουμε, πάντα φέρνει νούμερα.\nΤο ήθος με το οποίο διεξάγεται η πολιτική αντιπαράθεση βρίσκεται στο χειρότερο σημείο από οποιαδήποτε άλλη στιγμή στην μεταπολιτευτική ιστορία και ο δημόσιος διάλογος εξαντλείται στην ύπαρξη σεξισμού ή μη στη φράση «αν φοράτε παντελόνια» που είπε πρόσφατα ο Ανδρέας Λοβέρδος.\nΤο βαρύ χέρι των συριζαυγιτών\nΤου Θανάση Χειμωνά, από το liberal.gr\nΗ χθεσινή χειροδικία του Ηλία Κασιδιάρη εναντίον του Νίκου Δένδια αποτελεί το τελευταίο (μέχρι το επόμενο) επεισόδιο του σίριαλ: «Η νεοναζιστική οργάνωση τραμπούκων που ονομάζεται Χρυσή Αυγή». Αν και ουσιαστικά μονότονη η παρέα του Νίκου Μιχαλολιάκου φροντίζει να προσθέτει και κάτι καινούργιο στη δοκιμασμένη συνταγή της.\nΧθες, ας πούμε, για πρώτη φορά βιαιοπράγησε και εντός των τειχών του ελληνικού κοινοβουλίου. Μέχρι τώρα, οι πράξεις βίας – αναπόσπαστο κομμάτι της ιδεολογίας της - ξεκινούσαν από τα σκοτεινά σοκάκια του Αγίου Παντελεήμονα, των Πετραλώνων και του Κερατσινίου και έφταναν μέχρι και μπροστά στις κάμερες των τηλεοπτικών πλατό.\nΣτη βουλή όμως οι χρυσαυγίτες είχαν περιοριστεί σε λεκτικές επιθέσεις. Αύριο μπορεί να τραβήξουν και κάνα πιστόλι - ποιος ξέρει.\nΗ αλήθεια βέβαια είναι πως το 2013 το σίριαλ αυτό διεκόπη όταν σχεδόν σύσσωμη η οργάνωση κατέληξε στη μπουζού (που λέει κι η Ζαρούλια) για τον φόνο του Παύλου Φύσσα. Σήμερα όμως τους έχει βγάλει όλους έξω ο Αλέξης Τσίπρας. Για να σπάνε στον ξύλο τον πρωτεργάτη εκείνης της –βραχυπρόθεσμης δυστυχώς - απονομής δικαιοσύνης. Τον Νίκο Δένδια.\nΓια τη Χρυσή Αυγή έχω γράψει δεκάδες άρθρα. Δεν έχω κάτι να προσθέσω. Και πολλά έχω πει. Καλό είναι να μην παρατραβάει κανείς το σκοινί σε τέτοια θέματα. Αυτό που συνεχίζει να με εντυπωσιάζει είναι η αγαστή συνεργασία ανάμεσα σε αυτήν και τον ΣΥΡΙΖΑ. Μόνο ο Lennon με τον McCartney τον καιρό των Beatles είχαν αναπτύξει τέτοια στενή σχέση.\nΜόνο ο Andy Cole με τον Dwight Yorke στη μεγάλη Μάντσεστερ Γιουνάιτεντ του ’99 βρισκόντουσαν με κλειστά μάτια σε τέτοιο βαθμό.\nΔεν μπορώ φυσικά να γνωρίζω με σιγουριά το αν ο Κασιδιάρης όντως επιτέθηκε στον Δένδια με σκοπό να αποπροσανατολίσει τον κόσμο από το τέταρτο μνημόνιο που μας φόρτωσε το «ξαδερφάκι» του ο ΣΥΡΙΖΑ. Κανείς δεν είναι σε θέση να ξέρει τι κρύβεται στο μυαλό του συγκεκριμένου. Όσοι όμως παρακολουθούν από κοντά το κοινοβουλευτικό ρεπορτάζ επιβεβαιώνουν πως εδώ και μέρες οι χρυσαυγίτες έψαχναν ευκαιρία για μανούρα.\nΜια ευκαιρία που τους δόθηκε με την Μπρωτοφανή και Μπροκλητική κίνηση του Δένδια να περάσει μπροστά από τον Κασιδιάρη την ώρα που ο τελευταίος ανέπτυσσε το σχέδιο που θα βγάλει την Ελλάδα μας από την κρίση. Για κάποιο περίεργο λόγο ο τηλεσκηνοθέτης απέσυρε την κάμερα χιλιοστά του δευτερολέπτου πριν την επίθεση. Έτυχε επίσης να μην επιτραπεί η είσοδος των δημοσιογράφων στην αίθουσα την συγκεκριμένη στιγμή. Για δες κάτι συμπτώσεις βρε παιδί μου…\nΕίναι εντυπωσιακό πως οι χρυσαυγίτες επιτίθενται σταθερά σε στελέχη όλων των κομμάτων εκτός από το μόρφωμα των ΣΥΡΙΖΑΑΝΕΛ. Κάτι αντίστοιχο όμως συμβαίνει και από την άλλη πλευρά. Πράγματι, αν εξαιρέσεις τον παλιόφιλο Πέτρο Τατσόπουλο (που ουσιαστικά δεν ήταν ποτέ ΣΥΡΙΖΑ) τη Βασιλική Κατριβάνου (που έχει πια εγκαταλείψει την Κουμουνδούρου) και τον Χρήστο Καραγιαννίδη (άλλο τι λέει για τα «μπακαλίστικα»), οι «αριστεροί» συριζαίοι βουλευτές δεν έδειξαν ποτέ να ενοχλούνται από τα ξυρισμένα καλόπαιδα που κάθονται λίγες θέσεις πιο πέρα.\nΕίναι εξάλλου γνωστό πως ο σκληρός πυρήνας των οπαδών του ΣΥΡΙΖΑ ποτέ δεν είχε κάποιο πρόβλημα με την Χ.Α. Εκτός π.χ. από όταν η «ακροκεντρώα» Athens Voice δημοσίευσε μια σαχλαμάρα για το ντύσιμο της Ουρανίας. Είναι λογικό άλλωστε. Ο μέσος συριζαίος οπαδός (όχι περιστασιακός ψηφοφόρος, οπαδός) δεν διαφέρει καθόλου από τον μέσο ψηφοφόρο της Χρυσής Αυγής (φυσικά δεν αναφέρομαι στους οργωμένους σκίνχεντς αλλά στους «αγανακτισμένους» που την ψηφίζουν από το ’12 και μετά).\nΤους ενώνει το άσβεστο μίσος για τον Μεσαίο Χώρο (στον οποίον αμφότεροι εντάσσουν σύσσωμη την Νέα Δημοκρατία) και την Ευρώπη. Όσο και αν ψάξεις δεν θα βρεις ούτε έναν (έναν!) συριζαίο ψηφοφόρο που να καταδίκασε το ξύλο στον Δένδια. Τον Δένδια που οι ίδιοι «ξέσκιζαν» πριν λίγες μέρες για τη σεξιστική επίθεση (!) στη Γεωργία Βασιλειάδου. Αν θυμάστε, ακόμα και όταν ο Κασιδιάρης είχε επιτεθεί στη «δικιά τους» Ρένα Δούρου, οι συριζαίοι είχαν μείνει μάλλον σιωπηλοί τη στιγμή που το «Ακραίο Κέντρο» ήταν στα κάγκελα. Είναι ξεκάθαρο πως δεν θεωρούν τους χρυσαυγίτες εχθρούς τους.\nΤα παραδείγματα της λατρείας του επίσημου ΣΥΡΙΖΑ προς τη Χρυσή Αυγή δε, είναι πάμπολλα. Από τη – χουντικής αισθητικής - φιέστα στο Καστελόριζο έως τον υπολογισμό των χρυσαυγίτικων ψήφων στην προσπάθεια να φέρει ο ΣΥΡΙΖΑ το σύνταγμα στα μέτρα του. Και από τις δηλώσεις του τέως υπουργού Δικαιοσύνης Νίκου Παρασκευόπουλου περί «εκδημοκρατισμού» της Χρυσής Αυγής μέχρι την αποφυλάκιση των δολοφόνων του Φύσσα για την οποία μιλήσαμε παραπάνω.\nΣε ό,τι αφορά την επίθεση στον Δένδια πάντως έχω μια άλλη θεωρία, ακόμα πιο συνομωσιολογική: Το ντου του Κασιδιάρη ήταν μια επίδειξη δύναμης. Όχι μόνο της Χ.Α. αλλά του «αντιμνημονιακού» (λέμε τώρα) καθεστώτος που μας κυβερνά.\n«Να προσέχετε τι λέτε γιατί θα πέφτει ξύλο». Σαν κι αυτό που είχε φάει και ο Γιώργος Κουμουτσάκος από τον όχλο των κάφρων πριν κάνα χρόνο. Η Χρυσή Αυγή αποτελεί χρυσή εφεδρεία του καθεστώτος των ΣΥΡΙΖΑΝΕΛ. Και αξιοποιείται σε καταστάσεις σαν τη χθεσινή.\nΑναρτήθηκε από Ελπήνωρ στις 11:15 μ.μ. 1 σχόλιο:\nΤου Διονύση Γουσέτη, από το marketnews.gr\n- See more at: http://marketnews.gr/article/554989/h-lhthi-einai-panta-eyergetiki#sthash.XouzF60L.dpuf\nΑναρτήθηκε από Ελπήνωρ στις 10:26 μ.μ. Δεν υπάρχουν σχόλια:\n«Κατεστραμμένος, πλέον, μετανιώνω που δεν έφυγα ότ...


Μαγικά Νέα: Throne of Eldraine Spoilers\nΠάνε ήδη τρεις μέρες από τα πρώτα spoilers της Throne of Eldraine και εγώ δηλώνω διχασμένος, άλλα όχι για τον λόγο που φαντάζεστε! Κάθε φορά την περίοδο των spoilers — από τη μια θέλω να τελειώσει το Σαββατοκύριακο για να δω περισσότερα χαρτάκια, από την άλλη η Δευτέρα σημαίνει: πίσω στην δουλειά!\nΠέρα από την πλάκα όμως δεν βρίσκω την ώρα να μπούμε όλο και πιο μέσα στον υπέροχο κόσμο που φαίνεται να έχει «χτίσει» η Wizards of the Coast με την επίσκεψη μας στo σύμπαν της Eldraine — ένα σύμπαν όπου άπ’ ότι φαίνεται υπάρχει μια χρόνια διαμάχη μεταξύ των πέντε κομητειών του βασιλείου (The Five Courts of the Realm) — διοικούμενοι από τον βασιλιά ή την βασίλισσα — και του Βασιλείου της Φύσης (The Wilds) επίσης μάλλον θα σηκώσουν αντάρτικο και τα κουλουράκια, η τουλάχιστον αυτό έχουν αφήσει να εννοηθεί από τα λίγα που ξέρουμε ακόμα και από το trailer της έκδοσης που απεικονίζει εκτός από τα υπέροχα κουλουράκια, τον Garruk να παλεύει και να διαλύει ένα κάρο στρατιώτες στην κουζίνα κάποιου κάστρου.\nΠου θα βρείτε τα Spoilers;\nΕκτός αυτού, ξέρουμε που και πότε θα σκάσουνε τα επόμενα spoilers, το μόνο που δεν ξέρουμε είναι πια θα είναι αυτά τα spoilers. Λαμβάνοντας υπόψιν ότι θέλει να προωθήσει αρκετά η WotC το Streaming, όπως και τις προηγούμενες φορές δίνει τα spoilers σε δημιουργούς περιεχομένου από όλο τον κόσμο. Ιδού η λίστα λοιπόν:\nMaking Magic – DailyMTG\nSurprise Buy-a-Box Reveal\nCozinha dos Tronos\nMagic: The Gathering LATAM\nΑν ανυπομονείτε όσο και εγώ τότε σίγουρα θα περιμένετε πως και πως να έρθει η Δευτέρα, με ένα πακέτο μπισκότα μαζί σας — έτσι για να είστε εντός θέματος. Μπορείτε σίγουρα στο μέλλον να χρησιμοποιείτε και ως Food Tokens, καταβροχθίζοντας τα την ώρα που τα κάνετε Sacrifice! Εγώ σίγουρα θα το προσπαθήσω!\nΠεριμένω να μου πείτε την γνώμη σας είτε εδώ στα σχόλια, είτε στα Social Media μου, για τα spoilers και ποια είναι μέχρι τώρα η αγαπημένη σας κάρτα απο την Throne of Eldraine:\nΜέχρι την επόμενη φορά, ταπάρετε σωστά τα μάνα σας και προσοχή στα misplays!


«Επιδιώκουμε μια συντονισμένη απάντηση, όποια κι αν είναι αυτή η απάντηση, για την κατάσταση στη Συρία», ξεκαθάρισε η εκπρόσωπος του Στέιτ Ντιπάρτμεντ Χέδερ Νάουερτ την Τρίτη το μεσημέρι κατά τη διάρκεια της καθιερωμένης συνέντευξης Τύπου. Αν και απέφυγε να προσδιορίσει το είδος αλλά και τον χρονικό ορίζοντα της απόφασης, η κ. Νάουερτ αναφέρθηκε στις ενδοκυβερνητικές διεργασίες αλλά και τις διπλωματικές επαφές που λαμβάνουν αυτή τη στιγμή χώρα για την προετοιμασία της «συντονισμένης απάντησης». «Είναι μια διαδικασία στην οποία προφανώς εμπλέκονται πολλές διαφορετικής υπηρεσίες.\nΟι ΗΠΑ, μέσω του Λευκού Οίκου και του Στέιτ Ντιπάρτμεντ και άλλων (αρμόδιων αρχών) έχουν συζητήσεις με τους συμμάχους και τους εταίρους τους στο εξωτερικό. Ο αναπληρωτής υπουργός Εξωτερικών Τζον Σάλιβαν μίλησε δύο φορές χθες με τον υπουργό Εξωτερικών του Ηνωμένου Βασιλείου Μπόρις Τζόνσον... Ο Πρόεδρος (Ντόναλντ Τραμπ) μίλησε με την πρωθυπουργό Τερέζα Μέι. Επίσης, ο Πρόεδρος μίλησε με τον Μακρόν. Δεν είμαι βέβαιη εάν ο αναπληρωτής υπουργός Σάλιβαν ήταν σε αυτή την κλήση ή όχι, αλλά συνεργαζόμαστε στενά με τον Λευκό Οίκο, με το Συμβούλιο Εθνικής Ασφαλείας, τους εταίρους και τα άλλα υπουργεία που εμπλέκονται σε αυτό το θέμα».\nΑντικρούοντας ευθέως τους ισχυρισμούς του υπουργού Εξωτερικών της Ρωσίας Σεργκέι Λαβρόφ που είχε υποστηρίξει πως ο ρωσικός στρατός δεν βρήκε «κανένα ίχνος» χημικής ουσίας, η Χέδερ Νάουερτ τόνισε πως οι ΗΠΑ έχουν ήδη καταλήξει στο συμπέρασμα ότι έγινε χρήση χημικών όπλων στην πόλη Ντούμα της Συρίας. Παράλληλα, «φωτογράφισε» τον Σύρο Πρόεδρο Μπασάρ αλ Άσαντ και τους συμμάχους του ως τις μόνες δυνάμεις που διαθέτουν την απαραίτητη τεχνογνωσία για τη χρήση χημικών όπλων.\nΜάλιστα, λίγες ώρες αργότερα αξιωματούχος του Στέιτ Ντιπάρτμεντ έκανε λόγο για «ψευδή δημοσιεύματα» που προσπαθούν να θολώσουν τα νερά για να καλύψουν τους πραγματικούς υπεύθυνους της επίθεσης. «Αυτό είναι κάτι που πιστεύουμε ότι το γνωρίζουμε, ότι χρησιμοποιήθηκε κάποια μορφή χημικού όπλου σε αυτή την επίθεση στη Συρία που έχει σκοτώσει τουλάχιστον 85 άτομα μέχρι στιγμής. Οι ΗΠΑ είναι πεπεισμένες και γνωρίζουν ότι χρησιμοποιήθηκε κάποιο χημικό όπλο... Λοιπόν, γνωρίζουμε ότι μόνο ορισμένοι παίκτες, για να χρησιμοποιήσω τη λέξη σας, έχουν πρόσβαση σε αυτά τα είδη χημικών όπλων. Γνωρίζουμε ότι απαιτούνται ορισμένα είδη μηχανισμών για τη χρήση αυτών των όπλων. Δεν έχουν όλοι εκεί έξω πρόσβαση σε αυτούς τους μηχανισμούς χρήσης», είπε η εκπρόσωπος Τύπου.\nΠαρόλο που η κ. Νάουερτ ξεκαθάρισε πως οι ΗΠΑ διαθέτουν τον δικό τους αυτόνομο μηχανισμό συλλογής πληροφοριών πάνω στον οποίο στηρίζουν τις αποφάσεις τους, καλωσόρισε την αποστολή που θα πραγματοποιήσει ο Οργανισμός για την Απαγόρευση Χημικών Όπλων (OPCW) στη Συρία για να διεξαγάγει επιτόπια έρευνα και να προβεί στην συλλογή απαραίτητων στοιχείων.\nΔιευκρίνισε, όμως, πως οι ΗΠΑ δεν δεσμεύονται από το χρονοδιάγραμμα του συγκεκριμένου οργανισμού αν και, όπως είπε, σκοπεύουν να αξιοποιήσουν τα αποτελέσματα της έρευνάς του. «Η κυβέρνηση των ΗΠΑ έχει τους δικούς της μηχανισμούς για να μπορέσει να εξετάσει τα πράγματα. Ορισμένα από αυτά θα είναι θέματα πληροφοριών στα οποία δεν πρόκειται να αναφερθώ. Κατανοείτε πολύ καλά γιατί... Αναγνωρίζουμε τη σημασία του OPCW και δεν γνωρίζουμε το χρονοδιάγραμμά του για τη συλλογή πληροφοριών. Έχουμε τον δικό μας μηχανισμό συλλογής πληροφοριών και εκείνοι (OPCW) έχουν τις δικές τους πληροφορίες που έχουν συλλέξει στο έδαφος (της Συρίας), και έτσι έχουμε διαφορετικά είδη πληροφοριών». [ΑΠΕ-ΜΠΕ]\nMore in this category: « Ο Τραμπ αφήνει ανοιχτό το ενδεχόμενο μείζονος στρατιωτικής δράσης στη Συρία Συρία: Θα καταρριφθούν οποιοιδήποτε αμερικανικοί πύραυλοι ριφθούν στη Συρία »


Garnier goes BIO | Δ|Υ|Ο Magazine\nComments Off on Garnier goes BIO\nGarnier goes BIO\nMε στόχο να εκδημοκρατικοποιήσει, να κάνει προσιτή τη φυσικότητα σε όλους, η Garnier ανακοίνωσε πρόσφατα το επόμενό της βήμα, τη βιολογική σειρά Garnier BIO. Η Garnier, για περισσότερα από 115 χρόνια, καινοτομεί και δημιουργεί προϊόντα με συστατικά εμπνευσμένα από τη φύση. Φέτος, συνεχίζει να χρησιμοποιεί τα φυσικά συστατικά ακόμα περισσότερο, φτιάχνοντας μια σειρά περιποίησης της επιδερμίδας επιστημονικά βιολογική και πιστοποιημένη, προσβάσιμη σε όλους.\nΣήμερα, η ζήτηση για τα βιολογικά προϊόντα έχει αυξηθεί. Πλέον οι γυναίκες ανησυχούν περισσότερο όχι μόνο για τα συστατικά των προϊόντων που χρησιμοποιούν για την επιδερμίδα τους, αλλά και για την επίπτωση που έχουν ως προς το περιβάλλον κατά την κατανάλωση τους.\nΗ νέα σειρά ακολουθεί τέσσερις στρατηγικούς άξονες:\nΠιο καθαρό packaging\nΠρομήθεια βασικών συστατικών με σεβασμό στη βιωσιμότητα (μέσω της στήριξης μικρών ομάδων παραγωγών, μειονοτήτων, γυναικείων συνεταιρισμών κ.ο.κ.)\nΚαθαρές συνθέσεις (χωρίς parabens, silicones, χωρίς πειράματα σε ζώα, 98% συστατικά φυσικής προέλευσης, βιοδιασπώμενες συνθέσεις)\nΦροντίδα για όλους: Για αυτό το νέο λανσάρισμα, η Garnier φρόντισε να επιλέξει τις κατάλληλες δραστικές ουσίες των φυτών για κάθε τύπο επιδερμίδας και τα μεταμόρφωσε σε προϊόντα περιποίησης και καθαρισμού για όλους.\nH νέα σειρά “κλείνει” όλη την τεχνογνωσία του Garnier brand στην επιδερμίδα και επιπλέον:\nΤα προϊόντα είναι πιστοποιημένα από τον Ecocert Greenlife, σύμφωνα με το πρότυπο COSMOS ORGANIC.\nΟι συνθέσεις είναι Vegan, δηλαδή δεν περιέχουν συστατικά ή υποπροϊόντα ζωικής προέλευσης.\nΤα συστατικά προέρχονται από ανανεώσιμες πηγές.\nΌλα τα προϊόντα προέρχονται από βιολογικές καλλιέργειες και τα περισσότερα προέρχονται από πηγές δίκαιου εμπορίου με σεβασμό στη βιοποικιλότητα.\nΧρησιμοποιούν όσο το δυνατόν περισσότερα ανακυκλώσιμα και ανακυκλωμένα υλικά\nΥπάρχει μάλιστα ένα φυτό για κάθε τύπο επιδερμίδας.\nΤο σφουγγαράκι Konjac έχει παραχθεί από τις ρίζες του φυτού Konjac που αναπτύσσεται και καλλιεργείται στα ασιατικά υψίπεδα. Χρησιμοποιείται για τον καθαρισμό και την απολέπιση όλων των τύπων επιδερμίδας ακόμα και των πιο ευαίσθητων.


Ψωρίαση: μορφές εκδήλωσης – Blog\nΗ ψωρίαση είναι μια συχνά εμφανιζόμενη, χρόνια πάθηση του δέρματος που παρουσιάζει εξάρσεις και υφέσεις. Χαρακτηριστικά συμπτώματά της είναι τα εξανθήματα με ερυθηματολεπιδώδεις πλάκες. Πολλές φορές υπάρχει οικογενής προδιάθεση για την εμφάνισή της. Προσβάλλει εξίσου άνδρες και γυναίκες και μπορεί να εμφανιστεί σε οποιαδήποτε ηλικία. Περίπου το 2-3% του πληθυσμού στην Ελλάδα πάσχει από κάποιας μορφής ψωρίαση. Θεωρείται νόσος αυτοάνοσης αιτιολογίας.\nΕνδέχεται να προκληθεί από τραυματισμό κάθε είδους με χαρακτηριστική εμφάνιση ψωριασικής πλάκας στο σημείο τραυματισμού του δέρματος. Σε μικρές ηλικίες μπορεί να σχετίζεται με στρεπτοκοκκική λοίμωξη του ανώτερου αναπνευστικού. Επίσης, συχνά μπορεί να προκληθεί εξάνθημα παρόμοιο με της ψωρίασης μετά από φαρμακευτική αγωγή (β-αναστολείς, λίθιο, αναστολείς μετατρεπτικού ενζύμου αγγειοτενσίνης, ανθελονοσιακά κ.ά). Σε γενικές γραμμές η νόσος εμφανίζει εξάρσεις και υφέσεις (κατά μέσο όρο 2,6 φορές το χρόνο) και συχνά εκτός από τους παράγοντες προδιάθεσης το συναισθηματικό stress εμπλέκεται στην επιδείνωση της ψωρίασης. Η ψωρίαση είναι ένας από τους πιο συνηθισμένους λόγους επίσκεψης ενός ασθενή στο Δερματολόγο.\nΣύμφωνα με παρατηρήσεις το 80% των ασθενών εκδηλώνει τη νόσο με τη μορφή της κοινής ψωρίασης ή ψωρίασης κατά πλάκας. Το εξάνθημα της συνήθους μορφής της νόσου (κατά πλάκας ψωρίαση) χαρακτηρίζεται από ερυθηματώδεις πλάκες επί των οποίων βρίσκονται στέρεα προσκολλημένα αργυρόχροα λέπια. Οι βλάβες εντοπίζονται ως επί το πλείστον στις εκτατικές επιφάνειες των άκρων (αγκώνες, γόνατα, κνήμες) καθώς και στην οσφυική χώρα και το τριχωτό της κεφαλής. Οι βλάβες μπορούν να είναι ήπιες ή καθόλου κνησμώδεις, ωστόσο σπανιότερα συναντώνται και περιπτώσεις με εξαιρετικά έντονο κνησμό.\nΔιαβάστε ολόκληρο το άρθρο για ψωρίαση και μορφές εκδήλωσης\nΚιρσοκήλη : ένας εχθρός της ανδρικής γονιμότητας..


ΕΥΑΓΓΕΛΙΑ ΕΥΣΤΑΘΙΟΥ"ΖΗΣΕ ΤΗΝ ΚΑΘΕ ΣΤΙΓΜΗ ΣΑΝ ΝΑ ΕΙΝΑΙ Η ΤΕΛΕΥΤΑΙΑ " - Femalevoice.gr ' : ''; var month = [1,2,3,4,5,6,7,8,9,10,11,12]; var month2 = ["Jan","Feb","Mar","Apr","May","Jun","Jul","Aug","Sep","Oct","Nov","Dec"]; var day = postdate.split("-").substring(0,2); var m = postdate.split("-"); var y = postdate.split("-"); for(var u2=0;u2\nHome / συνέντευξη / ΕΥΑΓΓΕΛΙΑ ΕΥΣΤΑΘΙΟΥ"ΖΗΣΕ ΤΗΝ ΚΑΘΕ ΣΤΙΓΜΗ ΣΑΝ ΝΑ ΕΙΝΑΙ Η ΤΕΛΕΥΤΑΙΑ "\nΕΥΑΓΓΕΛΙΑ ΕΥΣΤΑΘΙΟΥ"ΖΗΣΕ ΤΗΝ ΚΑΘΕ ΣΤΙΓΜΗ ΣΑΝ ΝΑ ΕΙΝΑΙ Η ΤΕΛΕΥΤΑΙΑ "\nΒασιλική Ευαγγέλου 9/27/2016 03:55:00 π.μ. συνέντευξη Edit\nΗ συγγραφή για την Ευαγγελία Ευσταθίου είναι τρόπος έκφρασης.\nΓι’ αυτό και στα βιβλία της μιλά για τον έρωτα, την αγάπη,τη φιλία με λόγο καθαρό, σαφή κι ελεύθερο. Αυτό που την απασχολεί περισσότερο σε όλα τα βιβλία της είναι να αφηγείται όσο γίνεται πιο όμορφα μια ιστορία με αρχή, μέση και τέλος, να κερδίζει το ενδιαφέρον του αναγνώστη, να του μεταδίδει ενθουσιασμό και να τον ξαφνιάζει με πολλές ανατροπές.\nΗ ενασχόληση σας με την συγγραφή ήταν μέσα στα πρώτα σας όνειρα;\nΌχι, η ενασχόλησή μου με τη συγγραφή δεν ήταν μέσα στα πρώτα μου όνειρα. Πολύ καιρό αφότου άρχισα να γράφω, άρχισε να γίνεται όνειρο, αλλά και πάλι ήταν πολύ μακρινό, τόσο μακρινό που μου φαινόταν άπιαστο.\nΠιστεύετε ότι η λογοτεχνία είναι σε καλό δρόμο;\nΕξαρτάται τι εννοείτε με τη φράση «καλός δρόμος» . Αν εννοείτε την ποιότητα και τη θεματολογία των έργων, οπωσδήποτε δεν είμαι αρμόδια να κρίνω εγώ. Αν εννοείτε όμως την εμπορικότητα, η απάντηση είναι ξεκάθαρη: υπάρχει κρίση στην αγορά του βιβλίου, όπως υπάρχει κρίση στην οικονομία, την κοινωνία και τις αξίες.\nΤι είχατε στο μυαλό σας όταν γράφατε το βιβλίο Πριν χαθεί η νύχτα και πλάσατε τους ήρωες του βιβλίου σας;\nΉθελα απλά να γράψω μια αστυνομική ιστορία ή τουλάχιστον αρκετά αστυνομική και ήθελα ο κεντρικός μου ήρωας να είναι εγκληματολόγος. Ξεκίνησα από αυτά τα στοιχεία και σιγά σιγά πλάστηκαν και οι υπόλοιποι ήρωες.\nΛίγα λόγια για το βιβλίο Πριν χαθεί η νύχτα που κυκλοφορεί από τον εκδοτικό οίκο Λιβάνης\nΕίναι ένα βιβλίο με δύο άξονες. Τον αστυνομικό και τον αισθηματικό. Οι κεντρικοί ήρωες, η Έμιλι και ο Μάνος, αγωνίζονται να φτάσουν στα ίχνη ενός παρανοϊκού δολοφόνου που η αστυνομία αποκαλεί Κυνηγό. Από την Αθήνα ως τις σαβάνες της βόρειας Αυστραλίας εμπλέκονται σε ένα ανελέητο ανθρωποκυνηγητό, κάτω από πραγματικά ακραίες συνθήκες και με την ένταση ανάμεσα τους εξαιτίας του άτυχου παρελθόντος τους να ξεπερνά την κόκκινη γραμμή. Συναίσθημα, περιπέτεια, μυστήριο και ανατροπές εναλλάσσονται διαρκώς – σύμφωνα με τις κριτικές που έχω λάβει από τους αναγνώστες.\nΈνα από τα κύρια συστατικά είναι ο έρωτας. Υπάρχει σήμερα απόλυτος έρωτας ή μόνο στα μυθιστορήματα;\nΘέλω να πιστεύω πως υπάρχει και πως κι αν ακόμη είναι δυσεύρετος για κάποιους, μπορεί πάντα να εμφανιστεί σε απροσδόκητες φάσεις της ζωής. Είναι πολλά πράγματα επίπεδα, γκρίζα και στατικά γύρω μας και εύχομαι πως ο έρωτας δεν είναι ένα από αυτά.\nΠοια στοιχεία πρέπει να έχει ένα καλό βιβλίο;\nΓια μένα το καλό βιβλίο πρέπει να είναι καλογραμμένο, να περνάει ξεκάθαρα τα μηνύματα που θέλει να δώσει ο συγγραφέας, να μην πλατειάζει, να έχει ισορροπία ανάμεσα στα περιγραφικά και στα διαλογικά στοιχεία, να φέρει το προσωπικό ύφος του συγγραφέα και αυτό που λέμε την «ταυτότητά» του και να είναι σωστά επιμελημένο. Αν είναι βιβλίο πλοκής, θα πρέπει η δομή του να κρατά το ενδιαφέρον του αναγνώστη. Αν είναι βιβλίο δοκιμιακού χαρακτήρα, θα πρέπει να είναι απλώς κατανοητό ώστε να περάσει όλα του τα μηνύματα και να δώσει επιθυμητές πληροφορίες.\nΠοιος συγγραφέας σας σημάδεψε;\nΜε σημάδεψαν οι αδερφές Μπροντέ. Το χιούμορ και η βικτοριανή ατμόσφαιρα είναι σταθερά αγαπημένα μου στοιχεία στην ανάγνωση βιβλίων\nΠοιος είναι ο αγαπημένος σας ήρωας από το βιβλίο και γιατί;\nΟ αγαπημένος μου ήρωας είναι ο Έρικ ή κατά κόσμον, το Φάντασμα της Όπερας. Ένα βιβλίο μου μάλιστα, το Αν τον άνεμο ρωτήσεις, είναι εμπνευσμένο από αυτόν.\nΓια μένα ευτυχία είναι να έχει η οικογένειά μου κι εγώ Υγεία για να πορευόμαστε όλοι μαζί στις ανηφόρες και κατηφόρες της ζωής.\nΣας ενδιαφέρει η δομή του λόγου ή ο ίδιος ο λόγος και το νόημα του;\nΟ λόγος από μόνος του, είτε προφορικός είτε γραπτός είναι άκρως συναρπαστικός, αφού αποτελεί βασικό μέσο επικοινωνίας και είναι πάντα υπέροχο να επικοινωνείς παντοιοτρόπως με τους συνανθρώπους σου\n. Πότε ένας συγγραφέας έχει περισσότερο άγχος όταν το βιβλίο του μπαίνει στις προθήκες των βιβλιοπωλείο ή όταν το πάει στον εκδοτικό οίκο;\nΣτη δική μου περίπτωση, όταν το βιβλίο πηγαίνει στις προθήκες των βιβλιοπωλείων, γιατί έτσι ξεκινά το ταξίδι του για τις βιβλιοθήκες των αναγνωστών και είναι έτοιμο για κριτική. Σε κάποιους θα αρέσει πολύ και σε κάποιους όχι. Το άγχος έγκειται στο γεγονός πως εύχομαι ο αριθμός των ευχαριστημένων αναγνωστών να είναι μεγαλύτερος από εκείνον των δυσαρεστημένων.\n10 βιβλία πολυδιαβασμένα και επιτυχημένα. Πώς αισθάνεστε; Ανεβάζετε τον πήχη κάθε χρόνο;\nΑισθάνομαι ευλογημένη και ευτυχισμένη. Θα ήθελα πολύ να καταφέρνω να ανεβάζω τον πήχη κάθε φορά, αλλά κρατώ στην άκρη του μυαλού μου εκείνη τη σκέψη πως ίσως κάποια στιγμή να δημιουργήσω ένα έργο που δεν θα τύχει της ίδιας αποδοχής. Εύχομαι να μη συμβεί αυτό, αλλά οφείλω να έχω όλα τα ενδεχόμενα επεξεργασμένα από το μυαλό και την ψυχή μου.\nΩς λαός δοκιμαζόμαστε θα ξανασταθούμε στα πόδια μας;\nΕλπίζω πως κάποια στιγμή θα συμβεί αυτό. Ίσως ο δρόμος να είναι ακόμη μακρύς και οι αντοχές να στερεύουν σε πολλές ομάδες συνανθρώπων μας, αλλά όπως λέει ο πολύπαθος λαός μας, η ελπίδα πεθαίνει τελευταία και οφείλουμε να κάνουμε ό,τι περνάει από το χέρι μας για να τη συντηρήσουμε ή να την αντλήσουμε.\nΗ κρίση έχει επηρεάσει την αγορά του βιβλίου;\nΟπωσδήποτε την έχει επηρεάσει και μάλιστα σε πολύ μεγάλο βαθμό. Είναι πολύ θλιβερό να κλείνουν συνεχώς βιβλιοπωλεία αλλά και να μη βρίσκουν εύκολα βήμα νέοι δημιουργοί που θέλουν να προσφέρουν στη λογοτεχνία.\nΗ φράση που σας ακολουθεί σαν προσωπικότητα\n«Μην αναβάλλεις για αύριο αυτό που μπορείς να κάνεις σήμερα».\nΕπίσης, το «Ζήσε την κάθε στιγμή σαν να είναι η τελευταία».\nΣας ευχαριστώ πολύ για τη φιλοξενία και το βήμα που μου δώσατε στο femalevoice.gr.


e-ktirio.gr | Αποτυπώσεις > Τοπογραφική - Αρχιτεκτονική - Στατική.\nΤο παθητικό κτίριο είναι ένα κτίριο στο οποίο η εσωτερική θερμική άνεση (ISO 7730) εξασφαλίζεται αποκλειστικά από προθέρμνανση ή πρόψυξη του νωπού αέρα, η οποία απαιτείται (DIN 1946) για την σωστή εσωτερική ατμόσφαιρα, χωρίς την χρήση επιπλέον ανακυκλοφορίας του αέρα.\nΈνα σωστά μονωμένο κτιριακό κέλυφος, κατά την διάρκεια του χειμώνα, διατηρεί την ζέστη μέσα στο κτίριο ενώ το καλοκαίρι την εμποδίζει να εισέλθει μέσα σε αυτό.\nΤα σωστά σεδιασμένα, μονωμένα και τοποθετημένα κουφώματα συμμετέχουν στην βέλτιστη αξιοποίηση των ηλιακών κερδών.\nΑερισμός με ανακτηση ενέργειας:\nΗ ελαχιστοποίηση θερμογεφυριών και ασθενών σημείων στο κτιριακό κέλυφος, συνησφέρει στην δημιουργία ευχάριστης και σταθερής θερμοκρασίας, ενώ εξαλείφει τις φθορές από την υγρασία, ενώ αυξάνει την ενεργειακή απόδοση.


Νάρβα - Ξενοδοχεία: 96 φθηνές προσφορές ξενοδοχείων στην πόλη Νάρβα, Εσθονία\nΞενοδοχεία στην τοποθεσία Νάρβα\nΨάξτε και συγκρίνετε ξενοδοχεία στην τοποθεσία Νάρβα από εκατοντάδες ταξιδιώτικες σελίδες για να εξοικονομήσετε χρήματα\nΔημοφιλή ξενοδοχεία στην τοποθεσία Νάρβα\nLavretsovi 5, Νάρβα, Ida-Virumaa, Εσθονία\n0,3 χλμ. από το κέντρο της πόλης, Νάρβα\nΑυτό το άνετο ξενοδοχείο στην πόλη Νάρβα διαθέτει δωρεάν Wi-Fi, καθώς και σάουνα και πισίνα. Βρίσκεται σε κοντινή απόσταση από πολλά δημοφιλή μπαρ, κλαμπ και εστιατόρια.\nPuškini 28, Νάρβα, Ida-Virumaa, Εσθονία\nΕξαιρετικόΒάσει 2.271 κριτικών\nΚτισμένο σε αυτή την περιοχή της πόλης (Νάρβα), αυτό το 3 αστέρων κατάλυμα είναι πολύ σικ και μοντέρνο. Αυτό το μοντέρνο ξενοδοχείο βρίσκεται κοντά σε σε όλα τα σημαντικά σημεία της πόλης.\nLavretsovi 9, Νάρβα, Ida-Virumaa, Εσθονία\n0,4 χλμ. από το κέντρο της πόλης, Νάρβα\nΤο King Hotel Narva βρίσκεται ανάμεσα σε γνωστά αξιοθέατα, μαγαζιά και εστιατόρια, και είναι έτσι ιδανικό για τους επισκέπτες που θέλουν να ανακαλύψουν την πόλη Νάρβα και τη γύρω περιοχή. Επιπλέον, παρέχει δωρεάν ασύρματο ίντερνετ και express άφιξη / αναχώρηση.\nPushkini 6, Νάρβα, Ida-Virumaa, Εσθονία\n0,7 χλμ. από το κέντρο της πόλης, Νάρβα\nΤο Narva Hotell βρίσκεται ανάμεσα σε πολλά και διαφορετικά γνωστά αξιοθέατα, μαγαζιά και εστιατόρια, και είναι έτσι ιδανικό για τους επισκέπτες που θέλουν να ανακαλύψουν την πόλη Νάρβα και τη γύρω περιοχή. Επιπλέον, παρέχει σάουνα, δωρεάν ασύρματο ίντερνετ στους κοινόχρηστους χώρους και 24ωρη υπηρεσία δωματίου.\nΚαι τα 96 ξενοδοχεία στην τοποθεσία Νάρβα\nΝάρβα - Συμβουλές για κράτηση ξενοδοχείου\nΝάρβα - Μέση τιμή:\nΞενοδοχεία με την καλύτερη βαθμολογία στην τοποθεσία Νάρβα\nΤα φθηνότερα ξενοδοχεία στην τοποθεσία Νάρβα, Εσθονία\nΤιμές ξενοδοχείων στην τοποθεσία Νάρβα\nΠού να μείνετε στην τοποθεσία Νάρβα\nΝάρβα - Συχνές ερωτήσεις για ταξίδια\nΝάρβα - Ποια είναι τα καλύτερα ξενοδοχεία;\nΤο Narva Hotell (8,2/10 από 2.025 κριτικές), το Inger Hotel (8,0/10 από 2.268 κριτικές) και το Central Hotel (8,3/10 από 884 κριτικές) έχουν όλα πολύ καλές βαθμολογίες στην περιοχή Νάρβα.


Καλιαμπός Ιωάννης - Σκοτίνα Πιερίας: ΕΘΙΜΑ: ΤΑΜΑ ΣΤΗΝ ΠΑΝΑΓΙΑ\nΕΘΙΜΑ: ΤΑΜΑ ΣΤΗΝ ΠΑΝΑΓΙΑ\nΟ Γιάννης Βλέτσης του Αθανασίου μου δίνει συνέντευξη (Αύγουστος 2005) στο σπίτι της μητέρας του Καλούδας, το γένος Γκάρα. Θέμα της συζήτησης είναι το τάμα στην Παναγία.\nΙΣΤΟΡΙΚΟ. -Πες μου, Γιάννη, το ιστορικό (το πρώτο ξεκίνημα-έθιμο) της διαδρομής της Εικόνας της Παναγίας από την Κάτω στην Άνω Σκοτίνα.\n-Μιλάμε για το 2004. Έγινε ένα ατύχημα. Λέω στη γυναίκα μου: "δεν πάμε πάνω στην Παναγία να ανάψουμε ένα κεράκι;" Αφού έκανα ένα τάμα. Ζήτησα κάτι. Τέλος πάντων πάμε στην εκκλησία, προσευχόμαστε.\n-Εδώ και τρία χρόνια. Εγώ δούλευα στην εταιρία ΑΤΤΙΚΑΤ στο δρόμο. Έγινε ένα ατύχημα. Έκοψα ένα μεγάλο καλώδιο υψηλής τάσεως και είχα μιλήσει με τον υπεύθυνο της ΔΕΗ. Μου λέει: "Φίλε μου, να πας να ανάψεις μια λαμπάδα τέσσερις φορές σαν το μπόι σου".\nΞαναφεύγω, παίρνω την οικογένεια και πάω στην Παναγία επάνω. Ανάβω το κερί, προσεύχομαι και μου λέει η γυναίκα: "το λόττο το κέρδισες".\nΗ παρούσα ανάρτηση αφιερώνεται στον αείμνηστο Θανάση Βλέτση του Νικολάου, ο οποίος μας «άφησε» πολύ πρόωρα.\nΗ ΣΥΓΚΙΝΗΣΗ. Από 'κει και μετά εγώ είχα αποφασίσει να κάνω κάτι για την Παναγία. Η Εικόνα αυτή ήταν κάτι το ξεχωριστό για μένα. Δε μπορούσε να με καταλάβει κανείς. Το αισθανόμουνα εγώ. Κάθε φορά στα Χαιρονύμφια που έβγαινε η Εικόνα, εγώ ήμουνα από τους πρώτους. Έπρεπε να τη χαιρετήσω.\nΛοιπόν αποφασίζω και λέω μια μέρα: «Το Δεκαπενταύγουστο εγώ έχω ένα τάμα στον εαυτό μου. Θέλω να βγάλω την Εικόνα επάνω. Με τα πόδια, δε με ενδιαφέρει τίποτα». Εδώ είχα βρει κάποιες αντιρρήσεις. «Θα μας την κλέψουν, θα μας την κάνουν».\n-Ποιος έφερε αντιρρήσεις.\n-Έ, ήταν διάφοροι. Εγώ, όμως, το είχα βάλει εδώ στο μυαλό μου. Έπρεπε να γίνει. Είτε έτσι, είτε αλλιώς, εγώ έπρεπε να τη βγάλω την Εικόνα. Λέω τον παπά: «σε παρακαλώ πολύ, θα μου κάνεις μια χάρη. Έχω ένα τάμα. Θέλω να βγάλω την Εικόνα εγώ με τα χέρια μου».\nΣΥΝΕΡΓΑΣΙΑ ΜΕ ΕΚΚΛΗΣΙΑ. Ο άνθρωπος αμέσως λέει: «Ναι, εγώ τη θέλω την τάδε ώρα».\n-Ποια ώρα την ήθελε.\n-Την ήθελε ακριβώς για τον εσπερινό.\nΤον παίρνω με το αυτοκίνητο. Μπήκαμε στο αυτοκίνητο, εγώ, αδερφός μου Νίκος δίπλα, η οικογένεια όλη. Του λέω: «Εγώ πρέπει να κατέβω σ' ένα σημείο, να την πάρω στην αγκαλιά. Πρέπει να τη βγάλω στα χέρια μου». Τέλος πάντων, βγαίνουμε μέχρι τις Δυο καστανιές. Κατεβαίνω εγώ, ξετυλίγω την Εικόνα και την παίρνω στην αγκαλιά. Τη βγάζω, φυσικά, επάνω. Δε μπορείς να φανταστείς, κ. Γιάννη, δεν ξέρω, τι να σου πω τώρα τι ανακούφιση είχα! Για ένα χρόνο ένιωθα ότι με προστάτευε η ίδια. Για μένα ήταν ένα πράμα, που δε μπορούσα να το μεταφέρω στον άλλο. Εκεί που έβγαλα την Εικόνα, όλοι ενδιαφέρθηκαν για τη δεύτερη χρονιά. Όλοι λέγανε "κι εμείς", ξέρω ‘γω. Λέω:\n-Παιδιά, πολύ ευχαρίστως. Δεν έχω πρόβλημα.\nΜε κάποιον άνθρωπο (Μητσόπουλος) από τη νέα Έφεσο ράβουμε ένα σάκο για να κρεμάσουμε στην πλάτη την Εικόνα. Έγινε ένας σάκος με λουριά. Τέλος πάντων, πάω εγώ στην εκκλησία. Είχα ραντεβού με τον παπά.\n-Πάντως, και ο παπάς σου είχε εμπιστοσύνη.\n-Πάρα πολύ. Φέρνουμε την Εικόνα στο σπίτι μου. Θεώρησα, ότι είμαι από τους πολύ τυχερούς, σα να κέρδισα το λόττο, το χρυσάφι. Θέλησα να βγάλω μια φωτογραφία με τα παιδιά μου, δίπλα στην Εικόνα. Για ενθύμιο. Όμως η μηχανή είχε χαλάσει. Ξαφνικά. Παιδευότανε η γυναίκα μου να την κάνει, δε μπόρεσε. Μου λέει:\n«Δε θέλει να βγει φωτογραφία η Παναγία».\nΠροσκυνάμε όλοι, τη σκεπάζουμε, την τυλίγουμε. Βγαίνουμε στην Παναϊά επάνω με το Ι.Χ. αυτοκίνητο. Μαζευόμαστε εκεί πέρα, ήταν κι άλλες γυναίκες, γύρω στα 16 άτομα.\nΞεκινάω εγώ, την τοποθετώ στον ώμο μου, στις πλάτες μου. Φτάνουμε στο Λάκκο Τσιόκα.\nΣΤΑΘΜΟΙ ΠΟΡΕΙΑΣ. -Ποια πορεία τηρήσατε στην όλη διαδρομή;\n3. Τράντα μπαξές\n5. Λάκκο Τσιόκας\n7. Δυο Καστανιές\n-Το δρόμο τον παλιό. Στο Ίσιωμα, στου Τράντα τον μπαξέ, Λάκκο Τσιόκα, στο Εικονοστάσι Αϊ-Λιά, Δυο Καστανιές, Μάρμαρο. Στο Λάκκο Τσιόκα, τους είχα ενημερώσει: «όλοι θα κρατήσετε την Εικόνα στην αγκαλιά σας. Δεν υπάρχει περίπτωση, έστω και για ένα μέτρο». Ξεκινάει δεύτερη η μάνα μου, κάνει καμιά διακόσια μέτρα. Μετά την πήρε Γερμανός μέχρι το Μάρμαρο, στο Εικονοστάσι. Μετά το Εικονοστάσι αποφασίσαμε να τη βγάλουμε από το σάκο. Την προσκυνήσανε όλοι.\n-Πιο πάνω αποφασίζουμε να βγούμε φωτογραφία όλοι, όσοι ήμασταν. Να φανταστείς ότι η μηχανή δε δούλευε. Φτάνοντας έξω από την εκκλησία χτύπησε η καμπάνα, μας υποδεχτήκανε. Παίρνουμε την Εικόνα, την τοποθετώ εγώ μέσα στο προσκυνητάρι.\n-Πότε επεστράφη η Εικόνα Κάτω;\n-Μετά την εκκλησία (όταν σχόλασε η ακολουθία του εσπερινού).\nΦΩΤΟΓΡΑΦΙΚΟ ΥΛΙΚΟ. Από το πανηγύρι της Παναγίας του 2010.


Ισπανία: Τέσσερις νεκροί από το κύμα κακοκαιρίας | MEGA TV\nΙσπανία: Τέσσερις νεκροί από το κύμα κακοκαιρίας\n<iframe src="https://www.megatv.com/embed/?p=2020231525" frameborder="0" allow="accelerometer; autoplay; encrypted-media; gyroscope; picture-in-picture" allowfullscreen scrolling="no" width="560" height="315"></iframe>\n10.01.2021 | 20:04 Eνσωμάτωση\nΑπίστευτες εικόνες έρχονται από την Ισπανία. Όλη η χώρα έχει παγώσει. Στην Μαδρίτη χιόνιζε επί 30 ώρες, ενώ οι χαμηλές θερμοκρασίες σημειώνουν ρεκόρ 25 ετών! Δυστυχώς 4 άτομα έχασαν τη ζωή τους από την κακοκαιρία, ενώ ακόμα και η έξοδος για τα ψώνια της ημέρας είναι για τους κατοίκους μία πρόκληση.\nΤα εκχιονιστικά μηχανήματα καθαρίζουν τους δρόμους για να περάσουν τα κονβόι που μεταφέρουν τρόφιμα και εμβόλια κατά του κορωνοϊού σε περιοχές που αποκλείστηκαν από την κακοκαιρία. Μετά τις σφοδρές χιονοπτώσεις του Σαββάτου, από σήμερα στη χώρα αναμένονται θερμοκρασίες Σιβηρίας.\nΗ χώρα έχει παραλύσει. Σταμάτησαν όλες οι συγκοινωνίες, έκλεισε ακόμα και το μετρό.\nΟι δρόμοι παραμένουν απροσπέλαστοι.\n«Είχα πτήση για τη Χιλή όμως αποκλείστηκα στη Μαδρίτη. Μετά σκέφτηκα να επιστρέψω στο σπίτι μου, στη Μάλαγα, όμως κόλλησα εδώ. Σήμερα ξεμείναμε από λύσεις.»\n«Ο βασικός στόχος μας είναι να βοηθήσουμε τους ανθρώπους που βρίσκονται στους δρόμους στα αυτοκίνητα τους.»\nΣτη Μαδρίτη χιόνιζε συνεχώς επί 30 ώρες. Οι κάτοικοι βγήκαν μαζικά στους δρόμους για\nνα απολαύσουν το χιόνι με βόλτες, χιονοπόλεμο, κάνοντας σκι και σνόουμπορντ.\n«Δεν θα πίστευα ποτέ ότι θα έκανα σκι μπροστά στο μουσείο Πράντο.»\nΟι χιονοπτώσεις σταμάτησαν στη Μαδρίτη όμως θα συνεχιστούν σε άλλες περιοχές. Στην ισπανική πρωτεύουσα η θερμοκρασία αναμένεται να πέσει στους – 10 βαθμούς Κελσίου, κάτι που έχει να συμβεί από τον Ιανουάριο του 1946.\nΤουλάχιστον τέσσερα είναι τα θύματα της κακοκαιρίας. Ένα ζευγάρι στη Μάλαγα πνίγηκε όταν το αυτοκίνητο τους παρασύρθηκε από χείμαρρο. Η σορός ενός άνδρα βρέθηκε κάτω από το χιόνι στη Μαδρίτη και ένας άστεγος πέθανε από το κρύο στα βορειοανατολικά της χώρας.


Μέχρι σήμερα έχουν γραφτεί αρκετά βιβλία για τη ζωή του, καθώς και δεκάδες αναλύσεις για τη γνωστή καταδίκη του από την Καθολική Εκκλησία επειδή αρνήθηκε να αποκηρύξει τις επιστημονικές του πεποιθήσεις σχετικά με τις κινήσεις των ουράνιων σωμάτων.\nΠόσο έχουμε ανάγκη όμως σήμερα ένα ακόμη βιβλίο για τη ζωή του Γαλιλαίου; Ο συγγραφέας και κορυφαίος αστροφυσικός Μάριο Λίβιο, στο πρόσφατο βιβλίο του «Ο Γαλιλαίος και οι Αρνητές της Επιστήμης» (Μετάφραση: Μαρία Βαρδοπούλου, εκδόσεις «Ψυχογιός»), απαντά θετικά στο ερώτημα, γράφοντας στον πρόλογό του ότι επιχείρησε να παρουσιάσει τις ανακαλύψεις του Γαλιλαίου στο πλαίσιο των επιστημονικών γνώσεων, των ιδεών και του διανοητικού περιβάλλοντος του παρόντος.\nΟ Γαλιλαίος (1564-1642), ο θεμελιωτής της σύγχρονης αστρονομίας και αστροφυσικής, είναι τόσο γνωστός σήμερα όσο ένας σύγχρονος ποπ σταρ. Η φήμη του ξεπερνά τα όρια της επιστημονικής κοινότητας, γι’ αυτό και πτυχές της προσωπικότητας και της ζωής του έχουν αποτυπωθεί στο θέατρο, στη μουσική και στις εικαστικές τέχνες. Ένα πνευματικό περιβάλλον που του ήταν αρκετά οικείο, καθώς υπήρξε τυπικό παράδειγμα δημιουργικού ανθρώπου της Ύστερης Αναγέννησης, προσωπικότητα που δε διαχώριζε το μεγάλο ενδιαφέρον του για την επιστήμη από εκείνο για την τέχνη και τη λογοτεχνία.\nΠόσο έχουμε ανάγκη όμως σήμερα ένα ακόμη βιβλίο για τη ζωή του Γαλιλαίου; Υπάρχει κάτι περισσότερο που μπορούμε να μάθουμε από την επιστημονική πορεία και το παράδειγμά του; Ο συγγραφέας και κορυφαίος αστροφυσικός Μάριο Λίβιο, στο πρόσφατο βιβλίο του «Ο Γαλιλαίος και οι Αρνητές της Επιστήμης» (Μετάφραση: Μαρία Βαρδοπούλου, εκδόσεις «Ψυχογιός»), απαντά θετικά στο ερώτημα, γράφοντας στον πρόλογό του ότι επιχείρησε να παρουσιάσει τις ανακαλύψεις του Γαλιλαίου στο πλαίσιο των επιστημονικών γνώσεων, των ιδεών και του διανοητικού περιβάλλοντος του παρόντος. Και ότι είναι πεπεισμένος ότι οι σύγχρονοι αναγνώστες θα μείνουν έκπληκτοι από το πόσο επίκαιρη φαντάζει σήμερα η ιστορία του αναγεννησιακού επιστήμονα.\n«Σε έναν κόσμο όπου οι κυβερνήσεις κρατούν στάσεις αντίθετες προς την επιστήμη τοποθετώντας δηλωμένους αρνητές της σε καίριες θέσεις εξουσίας, σε έναν κόσμο που λαμβάνουν ακόμα χώρα άσκοπες συγκρούσεις μεταξύ επιστήμης και θρησκείας, και όπου το χάσμα ανάμεσα στις θεωρητικές και τις θετικές επιστήμες μοιάζει να μεγαλώνει ολοένα και περισσότερο, η περίπτωση του Γαλιλαίου λειτουργεί, καταρχάς, ως μία σοβαρή υπενθύμιση της σπουδαιότητας της ελευθερίας της σκέψης», σημειώνει.\nΟ Γαλιλαίος γεννήθηκε το 1564, την ίδια χρονιά με τον θεατρικό συγγραφέα Ουίλιαμ Σαίξπηρ και λίγες ημέρες μετά τον θάνατο του σπουδαίου καλλιτέχνη Μιχαήλ Άγγελου. Πέθανε το 1642, σχεδόν έναν χρόνο μετά τη γέννηση του Νεύτωνα. Ήταν φίλος και συνομιλητής του αρχιτέκτονα και ζωγράφου Λουντοβίκο Τσιγκόλι και της ζωγράφου του Μπαρόκ, Αρτεμίζια Τζεντιλέσκι. «Μάλιστα, ο τρόπος που η ζωγράφος απεικόνισε την εκτίναξη του αίματος στο έργο της Η Ιουδήθ αποκεφαλίζει τον Ολοφέρνη ήταν σύμφωνος με τις ανακαλύψεις του Γαλιλαίου για την παραβολική τροχιά των βλημάτων», σημειώνει ο Λίβιο.\nΟ συγγραφέας παρουσιάζει χρονολογικά τα σημαντικότερα γεγονότα στη ζωή του Γαλιλαίου και συγκρίνει ορισμένα από αυτά με σύγχρονα ζητήματα. Ξεκινά με μια ζωηρή περιγραφή των πρώτων ανακαλύψεων του Γαλιλαίου που σχετίζονται με τη φυσική: για παράδειγμα, εστιάζει στην πειραματική του εργασία σχετικά με την ελεύθερη πτώση των αντικειμένων, η οποία τον οδήγησε στην ανακάλυψη των νόμων της ελεύθερης πτώσης και στην αναίρεση των αντίστοιχων, εσφαλμένων, αριστοτελικών θέσεων.\nΤο βιβλίο του «Περί Κινήσεως» σηματοδοτεί ουσιαστικά την αρχή της οξείας κριτικής του Γαλιλαίου σε αρκετές αριστοτελικές απόψεις. Αργότερα διατύπωσε τη σωστή θεωρία της ελεύθερης πτώσης, σύμφωνα με την οποία όλα τα σώματα, ανεξαρτήτως του βάρους ή της μάζας τους, όταν πέφτουν στο κενό, επιταχύνουν ακριβώς με τον ίδιο τρόπο.\nΤο βλέμμα στους Ουρανούς\nΣημαντική στιγμή της επιστημονικής του διαδρομής ήταν όταν αποφάσισε να στρέψει το βλέμμα του από την πτώση των σωμάτων προς το κέντρο της Γης στους Ουρανούς. Λίγο καιρό νωρίτερα είχε πληροφορηθεί την εφεύρεση ενός περίεργου οπτικού οργάνου στην Ολλανδία, το οποίο μπορούσε να ενδυναμώσει τις δυνατότητες της ανθρώπινης όρασης με εντυπωσιακό τρόπο.\nΣτα χέρια του, το τηλεσκόπιο βελτιώθηκε και ενισχύθηκε με ισχυρότερους φακούς. Το πρώτο αντικείμενο που παρατήρησε ήταν το φεγγάρι. Σ’ αυτήν την περίπτωση, η καλλιτεχνική του παιδεία στάθηκε καθοριστική. Η βαθιά γνώση της σχέσης του φωτός με τη σκιά, που είχε αποκτήσει από τη μελέτη της ζωγραφικής, τού επέτρεψε να κατανοήσει παρατηρώντας τη Σελήνη από το τηλεσκόπιο ότι η τραχιά επιφάνειά της ήταν διάσπαρτη με βουνά, κρατήρες και ανώμαλες επιφάνειες.\nΕπομένως, η αριστοτελική, και κατ’ επέκταση θρησκευτική, άποψη για την “τελειότητα των ουρανίων πραγμάτων” κλονίστηκε. Έτσι ξεκινά η περιπέτεια που τον οδήγησε, ύστερα από δεκάδες παρατηρήσεις και σημαντικές ανακαλύψεις, να υποστηρίζει σθεναρά τις απόψεις του Κοπέρνικου, σύμφωνα με τις οποίες όλοι πλανήτες συμπεριλαμβανομένης και της Γης περιστρέφονται γύρω από τον Ήλιο. Αυτή η στάση άρχισε να οξύνει σταδιακά τη σχέση του με την Καθολική Εκκλησία, που η πιο σκοτεινή της έκβαση κορυφώθηκε όταν επιχείρησε να εκδώσει ανεπιτυχώς, το 1633, ένα διαλογικό βιβλίο («Διάλογος») για να παρουσιάσει τις απόψεις του για τις κινήσεις των ουράνιων σωμάτων.\nΌπως επισημαίνει ο Μάριο Λίβιο, ο Γαλιλαίος δεν είχε καμία πρόθεση να απογυμνώσει ή να πολεμήσει τη θρησκεία. Εξάλλου, ήταν και ο ίδιος πιστός. Αυτό που προσπάθησε να εξηγήσει με σαφήνεια στη δίκη που ακολούθησε, η οποία ήταν αδιαμφισβήτητα ταπεινωτική για έναν επιστήμονα και, εν γένει, για τον πολιτισμό μας, ήταν ότι η Βίβλος δεν πρέπει να ερμηνεύεται κυριολεκτικά, επειδή απλώς δεν είναι ένα επιστημονικό βιβλίο. Μάταια προσπάθησε να πείσει τους επικριτές του ότι η κινητικότητα ή η σταθερότητα της Γης ή του Ήλιου δεν ήταν ζήτημα πίστης ή ηθικής. Τελικά, εκείνοι δε δέχτηκαν την επιχειρηματολογία του και τον ανάγκασαν να υποτιμήσει ολόκληρο το έργο της ζωής του.\nΜε αφορμή την καταδίκη του Γαλιλαίου, ο Μάριο Λίβιο δημιουργεί κατά κάποιον τρόπο μία σύνδεση μεταξύ της εποχής του αναγεννησιακού επιστήμονα και της δικής μας, αναφερόμενος στους σύγχρονους αρνητές της επιστήμης, σε όσους αμφισβητούν, για παράδειγμα, την κλιματική αλλαγή και την ανησυχητική συγκέντρωση διοξειδίου του άνθρακα στην ατμόσφαιρα της Γης.\nΤέλος, αξιοποιεί την ευκαιρία για να παρουσιάσει αναλυτικά τη σημασία της πολυμάθειας και της καλλιτεχνικής κατάρτισης του Γαλιλαίου, και να μιλήσει για το χάσμα μεταξύ θεωρητικών σπουδών και επιστήμης, που τόσο εύστοχα σχολίασε ο Βρετανός φυσικός Charles Percy Snow, το 1959, στη διάλεξή του για τις “Δύο Κουλτούρες”. Ο Γαλιλαίος, αρκετούς αιώνες πριν, θα δυσκολευόταν να κατανοήσει την ύπαρξη αυτού του περίφημου χάσματος. Εξάλλου, σύμφωνα με τον Μάριο Λίβιο, τα ερωτήματα που έθεσε ο άνθρωπος μέσα στις χιλιετίες της ύπαρξής του αφορούν θέματα που ξεπερνούν τα σύνορα, πρώτα, μεταξύ θρησκείας και φιλοσοφίας, και έπειτα, μεταξύ της φιλοσοφίας και της επιστήμης. Ο Γαλιλαίος, καταλήγει ο συγγραφέας, «εναντιωνόταν σφόδρα σε οποιουδήποτε είδους αυστηρό διαχωρισμό της γνώσης, είτε αυτός λαμβάνει χώρα μεταξύ διαφορετικών επιστημονικών κλάδων είτε μεταξύ της επιστήμης και των μαθηματικών ή των τεχνών».\nΜε ποια στοιχεία εμπλουτίζει τη βιογραφία του Γαλιλαίου ο συγγραφέας;\nΠοιες αντιλήψεις της εποχής του Γαλιλαίου συγκλίνουν με απόψεις της εποχής μας;\nΠοια είναι, σύμφωνα με τον συγγραφέα, η επαναστατική συνεισφορά του Γαλιλαίου στην επιστήμη;\nΓιατί ο Γαλιλαίος θεωρείται, από πολλές απόψεις, αντιπροσωπευτικό τέκνο της Ύστερης Αναγέννησης;


Τις πταίει; Γιατί η “παλαβή” αριστερά και δεξιά βρίσκουν οπαδούς… | Mikrometoxos.gr\nΤις πταίει; Γιατί η “παλαβή” αριστερά και δεξιά βρίσκουν οπαδούς…\n05.08.2015 06:56 1) Τις πταίει; Γιατί η “παλαβή” αριστερά και δεξιά βρίσκουν οπαδούς…\nΣτην Ελλάδα καταφέραμε να έχουμε τα μεγαλύτερα κόμματα ριζοσπαστικής -“παλαβής”- αριστεράς και ναζιστικής άκρας δεξιάς σε ολόκληρο το δυτικό κόσμο. Εκείνο της ριζοσπαστικής αριστεράς μάλιστα, χάρη στη βίαιη μείωση του βιοτικού επιπέδου που είχε εξασφαλίσει η περίοδος της ευημερίας με δανεικά και επιδοτήσεις, κατάφερε να φτάσει και στην εξουσία.\nΟ φόβος προς την ελευθερία και την αυτονομία* όπως τις όρισε σε γενικές γραμμές ο δυτικός διαφωτισμός, με αποτέλεσμα την αναζήτηση ασφάλειας στην προστασία ενός αφέντη, κόμματος και κράτους “πατερούλη” αποτελεί μια από τις πηγές της συμπάθειας των νεοελλήνων προς τα ολοκληρωτικά τερατουργήματα τόσο της άκρας δεξιάς όσο και της άκρας αριστεράς.\nΈνα σημαντικό μέρος της εχθρότητας που εκφράζει η ελληνική κοινωνία προς την επιχειρηματικότητα είναι γιατί η μοναδική επιχειρηματικότητα που έχει γνωρίσει και βιώσει δεν είναι αυτή του ελεύθερου ανταγωνισμού και της ελεύθερης πρόσβασης στο επιχειρείν όλων, όπου επιβιώνουν οι καλύτεροι, αλλά η κρατικοδίαιτη επιχειρηματικότητα των εχόντων “δόντι” στο γκουβέρνο και προστασία από τον εξωτερικό η εσωτερικό ανταγωνισμό.\nΤην επιχειρηματικότητα των Στράτου-Κατσάμπα που δήλωναν πως το μυστικό της επιτυχίας για μια επιχείρηση είναι να χρωστάει γιατί τότε την αφήνουν να βάλει λουκέτο…\nΤην επιχειρηματικότητα του Μποδοσάκη που στην ιστορία έχει μείνει η σκηνή με τα δεκάδες δέματα με χρήματα έξω από το γραφείο του την περίοδο των Χριστουγέννων, έτοιμα να αποσταλούν σε πολιτικούς και κρατικούς αξιωματούχους σε ένδειξη φιλικής χειρονομίας και όχι μόνο…\nΠέραν του κρατικοδίαιτου χαρακτήρα του επιχειρείν μια άλλη ιδιαιτερότητα της νεοελληνικής πραγματικότητας είναι η απουσία αστικής τάξης με όραμα και αρχές η οποία θα λειτουργεί σαν υπόδειγμα αφοσίωσης και ανάδειξης για την υπόλοιπη κοινωνία. Αυτό που χαρακτηρίστηκε σαν αστική και άρχουσα τάξη στην Ελλάδα ήταν μπουλούκια νεόπλουτων που κατά περιόδους λόγω πρόσβασης στο κράτος έπιαναν την “καλή” και το πρώτο που φρόντιζαν ήταν να βγάλουν τα “κλοπιμαία” στο εξωτερικό.\nΟι πηγές της ελληνικής κακοδαιμονίας είναι βαθύτερες και αποτελεί μεγάλο στοίχημα αν το ΔΝΤ και ο ΟΟΣΑ με την εργαλειοθήκη του θα μπορέσουν να τις εξαλείψουν…\n2) Ποιο Παίδων; Βάλε να δω το γάμο Μενεγάκη…\nΜια φορά κι έναν καιρό ήταν το Ακτινοθεραπευτικό Τμήμα του Νοσοκομείου Παίδων “Αγλαΐα Κυριακού”. Έτσι θα λέμε πολύ σύντομα. Η μοναδική μόνιμη γιατρός παραιτήθηκε, αφού ήταν μόνη, είναι προφανές το γιατί. Το τμήμα δουλεύει με επικουρικούς γιατρούς, γιατρούς δηλαδή με ετήσια σύμβαση, που συχνά δεν ανανεώνεται καν, που δεν προλαβαίνουν να εκπαιδευτούν και φεύγουν. Τώρα κοντεύει να κλείσει. Ούτε κι επικουρικοί διορίστηκαν έγκαιρα. Το αντικείμενο είναι ιδιαίτερα δύσκολο, οι ασθενείς με ηλικιακές κι άλλες ιδιαιτερότητες. Πριν καταφέρει λοιπόν ο επικουρικός γιατρός να συσσωρεύσει εμπειρία, φεύγει και στη θέση του έρχεται άλλος, μη εκπαιδευμένος, και φτου κι από την αρχή.\nΤον καρκίνο, σαν κλινικός γιατρός τον γνώρισα από νωρίς, ήταν το αντικείμενο της διατριβής μου. Παρακολούθησα καρκινοπαθείς και έζησα το Γολγοθά τους από κοντά. Είναι ένα μαρτύριο αβεβαιότητας, μια μάχη με κάτι αβάσταχτα ρευστό, ένας εχθρός που σαν το φάντασμα, υπάρχει, χάνεται, ξανάρχεται, σε σβήνει. Περίμενα, ανέλπιδα όπως φάνηκε, ο Υφυπουργός Υγείας και βουλευτής Ρεθύμνου, γιατρός ο ίδιος, με γνώση του τι σημαίνει Ακτινοθεραπευτικό Παίδων, να δείξει την απαιτούμενη ευαισθησία, ταχύτητα και τόλμη. Να παρακάμψει τη γραφειοκρατία και “Με ένα νόμο με ένα άρθρο”, που τόσο εύκολα υπόσχονταν προεκλογικά, να διορίσει γιατρούς, γιατί παιδιά θα πεθάνουν. Φευ. Διάβασα μια ανακοίνωση του Υπουργείου με αόριστες υποσχέσεις. Και μέχρι τότε τι; Σκέψου να είσαι εσύ ο γονιός που αγωνιά, σκέψου να είσαι δέσμιος μιας καθυστέρησης Καρεκλοκένταυρων, κι ο χρόνος να κυλά ανάποδα για το παιδί σου, το φάντασμα να βγαίνει από τις σκιές και να χιμά.\nΑνατριχιάζω στη σκέψη ότι σαν κοινωνία πιάσαμε τόσο πάτο, που πέρασε η είδηση αυτή στα ψιλά. Ανατριχιάζω που για την ΕΡΤ γίνονταν επικά συλλαλητήρια και για το Παίδων δεν άκουσα λέξη! Πόσο πολύ πια μας πότισαν καφέ με τη Μενεγάκη που τώρα φτύνουμε “μαϊμού” ζωές;


Μυρίζει αίμα: Ψιλή κουβέντα με τον Γιάννη Ράγκο - red n’ noir\nΑρχική Κυριακάτικο red n’ noir Μυρίζει αίμα: Ψιλή κουβέντα με τον Γιάννη Ράγκο\nΟ Γιάννης Ράγκος διάβαζε λογοτεχνία από μικρός, όμως θεωρούσε την αστυνομική λογοτεχνία «ένα πράγμα δευτερεύον ή και τριτευον». Όλα άλλαξαν όταν ο πατέρας του, του σύστησε τον Τσάντλερ και τον Χάμετ. Έτσι ξαφνικά, άνοιξε ένας ολόκληρος κόσμος.\n«Αργότερα διαπίστωσα ότι οι άνθρωποι με ποινικό πεπρωμένο με ελκύουν και μυθοπλαστικά αλλά και ως χαρακτήρες. Πάντα με απασχολούσε και αυτό το κομμάτι, η υπαρξιακή καταβύθιση και η ευθεία αναμέτρηση με τη σκοτεινή μας πλευρά. Ήταν αυτή η υπαρξιακή πλευρά του νουάρ που με γοήτευσε.\nΑυτό συνδέθηκε και με τη δημοσιογραφική μου δουλειά. Η συγκέντρωση στοιχείων, η ερευνητική διαδοχή τους, η διασταύρωσή τους, τα λάθη στην εκτίμησή τους και μια πιθανή αλλαγή δρόμου στην έρευνα ήταν κάτι που συνέβαινε με παρόμοιο τρόπο και στη δουλειά του δημοσιογράφου.»\nΗ ανανεωμένη επανέκδοση του Καστανιώτη το 2019 (πρώτη έκδοση από τον Ίνδικτο το 2008) του μυθιστορήματος «Μυρίζει αίμα» καταφέρνει αβίαστα να μεταφέρει τον αναγνώστη στο 1969. Ο Γιάννης Ράγκος ζωντανεύει μια τόσο πραγματική όσο και εξωφρενική για την περίοδο ιστορία, που τάραξε τα ποινικά και εγκληματολογικά δεδομένα της τότε ελληνικής πραγματικότητας.\nΣτις αρχές Μαρτίου του δεύτερου χρόνου της δικτατορίας, δύο τριαντάρηδες Γερμανοί, ο Χέρμαν Ντουφτ και ο Χανς Μπασενάουερ, φτάνουν στην Ελλάδα, δηλώνοντας πως έρχονται για τουρισμό και δουλειές. Κατά τη διάρκεια της σαρανταήμερης διαμονής τους, διαπράττουν έξι ανθρωποκτονίες και πέντε ληστείες απέναντι σε τυχαία επιλεγμένους στόχους. Οι αστυνομικές αρχές, απασχολημένες με την καταστολή της αντικαθεστωτικής δράσης, αδυνατούν να φτάσουν στα ίχνη τους, ενώ συγχρόνως απαγορεύεται στον Τύπο η δημοσιοποίηση των σχετικών γεγονότων, προκειμένου να μην διαταραχθεί η εικόνα της τάξης και της ασφάλειας.\nΤο «Μυρίζει αίμα» είναι ένα λογοτεχνικό έργο, συγχρόνως όμως είναι και ένα δημοσιογραφικό ντοκουμέντο. Με τον Γιάννη Ράγκο βρεθήκαμε στο red n’ noir βιβλιοκαφέ στη Δροσοπούλου, για να μιλήσουμε για το βιβλίο του, την πρώτη ύλη που χρησιμοποίησε, το non fiction crime novel, τα όρια του συγγραφέα ανάμεσα στη μυθοπλασία και την πραγματικότητα, τη μεταξύ τους αναλογία, τον τρόπο που καθόρισε την εξέλιξη των γεγονότων η περίοδος στην οποία διαδραματίστηκαν, το αστυνομικό ρεπορτάζ της εποχής, τους λόγους που επιλέχτηκε ο συγκεκριμένος τίτλος και τέλος για το αν πρόκειται για το ελληνικό «Εν ψυχρώ».\nΟ Γιάννης Ράγκος είχε συλλέξει το υλικό του, χάρη στη δημοσιογραφική του ιδιότητα, ήδη από τις αρχές της δεκαετίας του 1990, στο πλαίσιο της συνεργασίας του με την τηλεοπτική σειρά «Ανατομία ενός Εγκλήματος» ως υπεύθυνος δημοσιογραφικής έρευνας. Το σχετικό επεισόδιο με τίτλο «Εν ψυχρώ», σε σκηνοθεσία Μπάμπη Σπανού και σενάριο Πέτρου Μάρκαρη, προβλήθηκε στις 18 Φλεβάρη του 1993.\n«Όλο αυτό το υλικό είχε χρησιμοποιηθεί για την παρουσίαση της υπόθεσης στην εκπομπή και περιλαμβάνει τα πλήρη πρακτικά του δικαστηρίου, το πλήρες υλικό της προανάκρισης από το αρχείο της αστυνομίας, δημοσιεύματα του Τύπου της εποχής και πάρα πολλές συνεντεύξεις με ανθρώπους, καθώς όταν έκανα την αρχική ερευνά, στην αρχή της δεκαετίας του 1990, πολλοί από αυτούς ζούσαν ακόμα. Πήγα στα σημεία των εγκλημάτων, μίλησα με ανθρώπους, είδα και το χώρο. Μίλησα και με κάποιους ανθρώπους στη Γερμανία.\nΠήρα πάρα πολλές συνεντεύξεις από πρόσωπα που γνώρισα και εμπλέκονταν με οποιαδήποτε ιδιότητα. Τη μόνη που δεν κατάφερα να βρω, επειδή δεν ζούσε, ήταν η ελληνίδα αρραβωνιαστικιά του Χέρμαν Ντουφτ, η οποία είχε σκοτωθεί περίπου ένα χρόνο πριν σε τροχαίο. Μίλησα με τον αδελφό της όμως τον ράφτη, που το ραφείο του ήταν πολύ κοντά στο σπίτι μου.\nΜετά από αρκετά χρόνια, αυτό το υλικό το ξαναδούλεψα για το μυθιστόρημα, όπου εκεί χρειάστηκε άλλου τύπου έρευνα, κυρίως πραγματολογικού χαρακτήρα. Όταν αναπαράγεις μια εποχή πρέπει να ξέρεις κι άλλα πράγματα, όπως τη μόδα της εποχής, τις ταινίες που παίζονταν στον κινηματογράφο και την τιμή που είχε το καλαμάκι σουβλάκι τότε –μια δραχμή και είκοσι λεπτά. Μπαίνουν διάφορα πραγματολογικά στοιχεία που στην έρευνα δεν σου χρειάζονται, σου χρειάζονται όμως σε μια αποτύπωση μυθοπλαστική, λογοτεχνική πια.\nΤην περίοδο που έγραφα το βιβλίο, άκουγα μόνο μουσική του 1969, ροκ ή ελληνικά, αλλά μόνο του 1969. Μερικά τραγούδια τα βάζω να ακούγονται και στο βιβλίο.»\nΤο non fiction crime novel, τα όρια του συγγραφέα ανάμεσα στη μυθοπλασία και την πραγματικότητα και η μεταξύ τους αναλογία\n«Το περίφημο αυτό υβριδικό είδος, που καθιερώθηκε από το «Εν Ψυχρώ» του Τρούμαν Καπότε, είναι μια τεχνική που με το ένα πόδι πατάει στο δημοσιογραφικό λόγο και στις αντίστοιχες τεχνικές, χρησιμοποιώντας αυθεντικά ντοκουμέντα, κομμάτια από συνεντεύξεις, δημοσιεύματα εφημερίδων ή ντοκουμέντα από δικαστικά και αστυνομικά αρχεία, ενώ με το άλλο πατάει στη λογοτεχνία, χρησιμοποιώντας εσωτερικούς μονολόγους, διαλόγους κλπ. Εμένα αυτό μου αρέσει πολύ, γιατί συναιρεί και τις δυο μου ιδιότητες, του δημοσιογράφου και του συγγραφέα.\nΔεν μπορώ να κρίνω σε ποιο βαθμό ακριβώς έμεινα πιστός στα γεγονότα. Αρχικά, έκανα μια επιλογή που με βοήθησε και πρακτικά. Χρησιμοποίησα τα αληθινά ονόματα του Ντουφτ και του Μπασενάουερ, άλλαξα όλα τα ονόματα των πραγματικών χαρακτήρων και πρόσθεσα κάποιους χαρακτήρες καθαρά μυθοπλαστικούς. Παράλλαξα τα ονόματα με έναν τρόπο που να θυμίζουν όμως τα πραγματικά. Αυτό το έκανα κυρίως για λόγους δεοντολογίας απέναντι στη μνήμη των θυμάτων.\nΕίναι λογικό πολλά πράγματα να μην τα ξέρω. Παραδείγματος χάριν, τι έκαναν αυτοί οι δύο άνθρωποι όταν ήταν μόνοι τους. Επομένως εκεί επινόησα, όμως με έναν τρόπο που να ταιριάζει στα επιβεβαιωμένα συμβάντα. Δηλαδή στη χαρακτηρολογία, τον τρόπο που αντιδρούσαν στα ερεθίσματα και την ιδιοσυγκρασία τους. Δεν μπορείς, αν για παράδειγμα τα τεκμηριωμένα συμβάντα σκιαγραφούν ένα χαρακτήρα, στις μυθοπλαστικές σου σκηνές εσύ να δείχνεις έναν άλλον. Έπρεπε να επινοήσω σκηνές. Σκηνές που να είναι λειτουργικές και να εξυπηρετήσουν συγχρόνως και το υπαρξιακό κομμάτι της ιστορίας, χωρίς να τους δικαιολογώ ή να τους καταδικάζω. Με ενδιέφερε να ανακαλύψω τους χαρακτήρες τους. Για να το καταφέρω αυτό, έπρεπε από τη μία να μάθω πράγματα γι’ αυτούς, αλλά έπρεπε να βυθιστώ και στην ύπαρξή τους και τον τρόπο που σκέφτονταν.\nΌταν αποφάσισα να κάνω αυτό το βιβλίο, πήγα ξανά σε όλα τα σημεία που διαδραματίστηκαν τα γεγονότα. Όταν πήγα στο βενζινάδικο (τώρα έχει κλείσει) που έγιναν οι πρώτοι φόνοι, σταμάτησα με το αμάξι απέναντι και έπαθα τέτοια αυθυποβολή, που αισθάνθηκα σαν να ζω τη σκηνή μπροστά μου. Ήταν μέρα, το σκηνικό εντελώς διαφορετικό έτσι κι αλλιώς, και παρόλα αυτά είδα τη σκηνή μπροστά μου, μου κόπηκε η ανάσα για μερικά δευτερόλεπτα μέρα-μεσημέρι, ήμουν σε κάτι σαν παραλήρημα. Ήμουν τόσο μέσα στην ιστορία αυτή, που για κάποια ώρα την είδα να ζωντανεύει μπροστά μου.\nΗ αίσθηση αυτή, ότι ξεκινάς από ένα απειροελάχιστο ίχνος και ψάχνοντας σου ανοίγεται ξαφνικά ένας ολόκληρος κόσμος… Είναι πολύ γοητευτική η πορεία προς την αποκάλυψη αυτού του κόσμου».\nΠώς καθόρισε την εξέλιξη των γεγονότων η εποχή στην οποία διαδραματίστηκαν\n«Πιστεύω ότι αυτή ιστορία δεν θα είχε την εξέλιξη που είχε, αν δεν ήταν η χούντα. Η χούντα εκείνη την περίοδο ήταν απομονωμένη διεθνώς και μην ξεχνάμε ότι το 1969, που διαδραματίζονται τα γεγονότα, αποβάλλεται από το Συμβούλιο της Ευρώπης. Μάλιστα πριν αποβληθεί, αποχωρεί από μόνη της. Προκειμένου λοιπόν να έχει μια έξωθεν καλή μαρτυρία και να φέρνει και συνάλλαγμα, υπήρχε μια τάση, κυρίως στα χερσαία σύνορα, να μην γίνονται σοβαροί έλεγχοι. Αυτό εκμεταλλευτήκαν οι δύο Γερμανοί και πέρασαν όλο τον οπλισμό τους χωρίς να τους ελέγχει ποτέ κανείς, καθώς ήρθαν οδικώς από τη Γερμανία.\nΤο άλλο δεδομένο είναι ότι η αστυνομία και οι διωκτικές αρχές ήταν σαφώς προσανατολισμένες στην πολιτική δράση. Είχαν εξασθενήσει τα αντανακλαστικά στο κοινό έγκλημα. Βέβαια να σημειώσω ότι αυτά για την Ελλάδα ήταν εγκλήματα πρωτοφανή, δεν τα είχαν ξαναδεί ποτέ. Μιλάμε για έγκλημα που άλλαξε τη χώρα, δεν είχε άλλους δεν είχε προηγούμενο. Εγκληματολογικά, δυο σίριαλ κίλερ στην Ελλάδα, ήταν υπόθεση τομή.\nΤο τρίτο και σημαντικότερο ήταν το γεγονός ότι για λόγους πολιτικής αντίληψης και της ανάγκης να παρουσιαστεί ότι υπάρχει τάξη και ασφάλεια, το καθεστώς δεν επέτρεπε καμία δημοσίευση των γεγονότων (έκτος από ένα μονόστηλο στο δεύτερο φόνο και ένα δίστηλο στον τρίτο) και έτσι ο κόσμος ήταν απληροφόρητος σχετικά. Αυτό εμμέσως βοήθησε και τη δράση των δύο Γερμανών, γιατί τα θύματα ήταν ανυποψίαστα. Εξάλλου και οι ίδιοι έψαχναν τις εφημερίδες, δεν έβλεπαν τίποτα και έλεγαν πάμε για άλλα.»\nΤο αστυνομικό ρεπορτάζ της εποχής\n«Τα εγκλήματα που παρουσιάζονται στον Τύπο της εποχής είναι κυρίως τα εγκλήματα πάθους. Ένα έγκλημα πάθους μπορεί να δικαιολογηθεί ιδεολογικά μέσα σε αυτό το πλαίσιο, καθώς είναι εγκλήμα που συμβαίνει ανεξάρτητα από το καθεστώς τάξης και ασφάλειας και με έναν τρόπο λειτουργεί ως η εξαίρεση που επιβεβαιώνει τον κανόνα.\nΔεν ήταν εγκλήματα πάθους ή εγκλήματα για κτηματικές διαφορές. Ήταν εγκλήματα που το κράτος δεν μπορούσε να ελέγξει, να καθοδηγήσει ιδεολογικά, δεν μπορούσε να τα εντάξει σε μια κατηγορία και κάπως να τα χειριστεί σε επίπεδο δημοσιότητας.\nΑυτή την αμηχανία προσπαθώ να την περάσω και μέσα από τον ήρωα τον αστυνομικό, καθώς πράγματι υπάρχει μια αμηχανία. Και το ότι πέσανε μέσα στο γεγονός ότι είναι ξένοι οι δράστες, δεν είναι από κάποια τεχνοκρατική προσέγγιση, αλλά από το γεγονός ότι οι Έλληνες δεν κάναν τέτοια εγκλήματα.»\n«Την εποχή που έγραφα το βιβλίο, διαβάζοντας ένα άσχετο κείμενο, οικονομικό, έπεσα στη λατινική φράση non olet pecunia sed santes, που σημαίνει δεν μυρίζει χρήμα αλλά αίμα, οπότε σκέφτηκα το «Μυρίζει αίμα», με τη λογική ότι όλη Ελλάδα μύριζε αίμα. Τότε ακόμα δεν το είχα τελειώσει το βιβλίο, ήμουν λίγο μετά τη μέση, και έπειτα το ξέχασα. Όταν ο Ντουφτ μπήκε στη φυλακή και αφού καταδικάστηκε και πήγε στην Κέρκυρα, έστειλε μια επιστολή στο Συμβούλιο της Ευρώπης, για να καταγγείλει την ελληνική χούντα για βασανιστήρια. Όταν διάβαζα ξανά την ελληνική μετάφραση της επιστολής για να τη δαχτυλογραφήσω και να τη βάλω στο βιβλίο, ανακάλυψα (κάτι που δεν είχα παρατηρήσει αρχικά) ότι υπάρχει αυτή η φράση. Σε ένα σημείο γράφει ότι σε αυτό το κελί μυρίζει αίμα,* οπότε λέω αυτός είναι ο τίτλος, γιατί ακριβώς ήθελα να συμβολίσω ότι δεν μύριζε αίμα μόνο η υπόθεση αλλά όλη η εποχή.»\nΤο ελληνικό «Εν ψυχρώ»\n«Για λόγους εμπορικούς έχει γραφτεί ότι είναι το ελληνικό «Εν ψυχρώ». Μια ομοιότητα είναι η χρήση του λογοτεχνικού υβριδίου non fiction crime novel, με τη διαφορά ότι ο Καπότε το έγραφε συγχρόνως με τα γεγονότα, ενώ εγώ με μια απόσταση δεκαετιών. Άλλες ομοιότητες είναι ότι οι δράστες είναι δύο και ότι ο Καπότε αναφέρεται σε ένα έγκλημα που είναι επίσης τομή στην εγκληματολογική ιστορία της χώρας. Είναι η εποχή της αποαθωοποίησης της Αμερικής, όπως αντίστοιχα συμβαίνει και με το έγκλημα των δύο Γερμανών στην Ελλάδα.\nΔεν ήταν όμως σε καμιά περίπτωση η πρόθεσή μου να το μιμηθώ. Δεν ήθελα να αντιγράψω ούτε το ύφος του. Το έργο του Καπότε το έχω διαβάσει τριάντα φορές, το θεωρώ ένα αριστούργημα για πολλούς λόγους. Πριν γράψω το «Μυρίζει αίμα» το ξαναδιάβασα, για να το έχω φρέσκο στο μυαλό μου, ακριβώς για να αποφύγω να το μιμηθώ έστω και υποσυνείδητα.\nΠροφανώς έχω επηρεαστεί από το βιβλίο αυτό, όπως και από άλλα πράγματα. Άλλωστε τίποτα δεν προκύπτει από το μηδέν.»\n*Το απόσπασμα της επιστολής του Χέρμαν Ντουφτ: «Εδώ στο κελί φαίνεται ότι έχουν αυτοκτονήσει αρκετοί, γιατί μυρίζει αίμα και βαρβαρότητα. Ανάλογα με τις καιρικές συνθήκες, η μυρωδιά γίνεται περισσότερο ή λιγότερο έντονη. Μπορεί κανείς να δει το αίμα και στον τοίχο, αν και τον έχουν πλύνει».


ΤΗΝ ΠΑΡΑΣΚΕΥΗ ΟΜΙΛΟΙ & ΚΛΗΡΩΣΗ;\nΗ αργοπορία που έχει σημειωθεί στο πρωτάθλημα της Γ' Εθνικής έχει φέρει μεγάλη αγανάκτηση και προβληματισμό στις ομάδες.\nΧθες ανακοινώθηκε από τα υψηλά κλιμάκια της ΕΠΟ πως η κατηγορία είναι έτοιμη να κάνει εκκίνηση και οι ομάδες να μπουν στο γήπεδο και να παίξουν ποδόσφαιρο. Οι εξελίξεις που σημειώθηκαν στην Σούπερ Λίγκ 2 είχαν ευτυχή κατάληξη με την κλήρωση στο συγκεκριμένο πρωτάθλημα, οπότε οι παράγοντες στην ΕΠΟ αποφάσισαν να προγραμματίσουν την διεξαγωγή της κλήρωσης την Παρασκευή, αν δεν προκύψει κάποιο άλλο εμπόδιο, προκειμένου η πρεμιέρα να γίνει την Κυριακή 17 τρεχ.\nΦυσικά για να δρομολογηθούν όλα αυτά, πρέπει να οριστικοποιηθεί ο καταρτισμός των ομίλων, που κρατά εδώ και εβδομάδες σε αγωνία τις ομάδες. Αυτό μπορεί να γίνει και λίγη ώρα πριν γυρίσει η κληρωτίδα, για τις αγωνιστικές του νέου πρωταθλήματος. Στην ΕΠΟ γνωρίζουν ότι ο καταρτισμός γίνεται με γεωγραφικά κριτήρια, οπότε θα είναι εύκολο για την επιτροπή συγχρόνως την ίδια μέρα να κάνει και τα δύο.\nΚανονικά με δύο η Β' κατηγορία, νέα κλήρωση σήμερα στα δύο πρωταθλήματα, με την σέντρα να γίνεται το μεθεπόμενο Σαββατοκύριακο.\nΗ Α' ΜΕ ΕΝΑΝ ΟΜΙΛΟ\nΑλλαγές στο σύστημα διεξαγωγής του πρωταθλήματος έφερε το έγγραφο - απάντηση της ΕΠΟ στο αίτημα της ΕΠΣΛ να αποφασίσει η ίδια τον τρόπο με τον οποίο θα διεξαχθεί το φετινό πρωτάθλημα. Έτσι, ο καταρτισμός δύο ομίλων και η κλήρωση που είχαν διενεργηθεί τον Σεπτέμβριο δεν ισχύουν πλέον, αφού η διοργανώτρια θα προβεί στον καταρτισμό ενός ομίλου στην μεγάλη κατηγορία με τις δεκατέσσερις ομάδες, απόφαση η οποία όπως ελήφθη, είναι σωστή και δίκαιη.\nΣτην προχθεσινή συνεδρίαση του Δ.Σ. αποφασίστηκε η τελευταία ομάδα στο τέλος της χρονιάς να υποβιβαστεί απευθείας, ενώ ο 12ος και ο 13ος, αν υπάρξει διαφορά βαθμών στο 3+1 πέφτει ο προτελευταίος κατηγορία. Αν είναι κάτω των τριών βαθμών, τότε έχουμε μπαράζ. Το ίδιο ισχύει και στην κορυφή. Εδώ αν ο πρώτος έχει τον ίδιο συντελεστή βαθμών, ανακηρύσσεται απευθείας πρωταθλητής. Αν η διαφορά είναι κάτω των τριών, τότε θα διεξαχθεί μονός αγώνας μπαράζ στην έδρα του πρώτου, τον οποίο ευνοεί και η ισοπαλία έχοντας το αβαντάζ. Οι 14 ομάδες που θα απαρτίζεται ο όμιλος είναι οι Αετός, Διαγόρας, Αιγέας, Όλυμπος, ΑΟΜ, Αν/ση Γέρας, Οδ. Ελύτης, Κεραυνός, ΑΣ Φίλιας, Απόλλων Δ., Ανδρονικάς, Προοδευτική, Αρίων Μηθ., Ατρόμητος Αν.\nΣτην Β' τοπική, όπως είχε αποφασιστεί, το πρωτάθλημα θα διεξαχθεί σε δύο ομίλους, τον Νότιο και τον Βόρειο, με μια ομάδα από την Δυτ. Λέσβο να πηγαίνει στον όμιλο της Μυτιλήνης. Εδώ την άνοδο θα κερδίσουν οι δύο πρώτες ομάδες, ενώ δεν θα πέσει καμία, αφού δεν υπάρχει άλλη κατηγορία. Στο τέλος της κανονικής περιόδου οι τρεις ομάδες από κάθε όμιλο θα μπουν σε έναν νέο όμιλο, παίζοντας μονά παιχνίδια για να ανακηρυχθούν οι δύο καλύτερες ομάδες.\nΟι κληρώσεις των δύο πρωταθλημάτων θα γίνουν σήμερα το απόγευμα στις 7, στα γραφεία της ΕΠΣ Λέσβου, με την σέντρα να ορίζεται το Σαββατοκύριακο 16-17 τρεχ.\nΠΑΡΑΤΑΣΗ ΓΙΑ ΤΙΣ ΣΥΜΜΕΤΟΧΕΣ\nΜικρή θεωρείται ακόμη η συμμετοχή των ομάδων που θα συμμετάσχουν στα πρωταθλήματα υποδομής της ΕΠΣΛ.\nΓια τον λόγο αυτό, η διοργανώτρια αρχή των πρωταθλημάτων αποφάσισε να δώσει μια μικρή παράταση στις ομάδες να αποφασίσουν και να προχωρήσουν στην δήλωση, παρέχοντας την ευκαιρία στους μικρούς να δείξουν το ταλέντο που διαθέτουν.\nΗ προθεσμία παρατείνεται μέχρι την Δευτέρα, οπότε υπάρχει ακόμη χρόνος για τους συλλόγους να αποφασίσουν.\nΠροχθές πραγματοποιήθηκε συνάντηση των εκπροσώπων των ομάδων στα γραφεία της Ένωσης με την επιτροπή πρωταθλήματος, συζητώντας τις λεπτομέρειες διεξαγωγής, αλλά και άλλα ζητήματα που έχει δημιουργήσει η πανδημία στον χώρο.\nΌσον αφορά την κλήρωση, θα πραγματοποιηθεί την Παρασκευή 15 τρεχ. σε live streaming στα γραφεία της ΕΠΣΛ Λέσβου, χωρίς την παρουσία εκπροσώπων λόγω των μέτρων που ισχύουν.


Καλά Κοιμόμαστε Εδώ – MediΑ Oasis\nΚαλά Κοιμόμαστε Εδώ\nΤο σημαντικότερο σημείο της οκτασέλιδης ανακοίνωσης είναι η τελευταία φράση της που μιλά για «πολυμέτωπη και πολυεπίπεδη επίθεση που θα ενταθεί σε βάρος του κόμματος με πρόσχημα το εκλογικό αποτέλεσμα». Σε απλά ελληνικά, η «αθώα» αυτή φράση κλείνει απότομα την όποια σοβαρή συζήτηση θα μπορούσε να γίνει για το αποτέλεσμα καθώς οποιαδήποτε άλλη άποψη από εκείνη της ΚΕ αυτόματα θεωρείται άλλο ένα επίπεδο της… πολυεπίπεδης επίθεσης. Ας παραβλέψουμε όμως αυτή την απειλή κι ας επιχειρήσουμε μερικές παρατηρήσεις πάνω στην ανακοίνωση.\nΔιαβάζουμε πως «η επίθεση στο Κόμμα είχε στόχο την στρατηγική του, την άρνηση συμμετοχής σε κυβέρνηση αστικής διαχείρισης της κρίσης». Μα και άλλοι σχηματισμοί είχαν ευθαρσώς προεξοφλήσει πως δεν θα πάρουν μέρος σε κυβερνήσεις είτε αστικής είτε… εργατικής διαχείρισης της κρίσης. Και δεν υπέστησαν τα απώλειες που υπέστη το ΚΚΕ. Να υποθέσουμε πως αυτούς ο… Κύκλωπας τους κρατά για επιδόρπιο καθώς χωνεύει τις ψήφους και τα ποσοστά του ΚΚΕ;\nΣτην ανακοίνωση της η ΚΕ αυτοδικαιώνει την προεκλογική τακτική της που στρέφοταν σχεδόν αποκλειστικά ενάντια στον ΣΥΡΙΖΑ εντείνοντας ακόμα περισσότερο τη σύγχυση που ο ίδιος ο ΣΥΡΙΖΑ επεδίωκε: Να δείξει πως ΚΚΕ και ΣΥΡΙΖΑ είναι δυο «όμοροι» «αριστεροί» χώροι με όχι και τόσο μεγάλες διαφορές. Η ιδιαίτερη αντιμετώπιση που το ΚΚΕ παρέσχε σε ένα αστικό συστημικό κόμμα ήταν εκείνη που τελικά έκανε απλούς αριστερούς ή απλούς προοδευτικούς ψηφοφόρους να προτιμήσουν τον λιγότερο επαναστατικό αλλά αρκούντως «αριστερό» ΣΥΡΙΖΑ όπως ακριβώς πήγαν το 1981 στο ΠΑΣΟΚ ελπίζοντας την «αλλαγή». Κι αυτό το αριστερό άλλοθι δεν το έδωσε το σύστημα αλλά το ίδιο το ΚΚΕ ζυγίζοντας με το καντάρι την αριστεροσύνη του Τσίπρα και του Δραγασάκη. Με άλλα λόγια, το ΚΚΕ δεν κοίταξε πώς να κερδίσει ψηφοφόρους με την πολιτική και τις θέσεις αλλά πώς θα τις εμποδίσει να πάνε στον ΣΥΡΙΖΑ. Κι επειδή συνήθως παθαίνεις αυτό που φοβάσαι, οι εκλογείς πραγματοποίησαν τους χειρότερους φόβους του. Μετεκλογικά, η ΚΕ καμαρώνει που αποκάλυψε το ρόλο του ΣΥΡΙΖΑ ως ευνοούμενου του συστήματος και των κυρίαρχων κύκλων της ΕΕ. Μικρή «νίκη» αλλά «νίκη». ΄\nΤο «υπέροχο» είναι πως «το ΚΚΕ παρέμεινε όρθιο με λιγότερη εκλογική δύναμη σε σύγκριση με την ευρύτερη πολιτική του επιρροή». Ας μη σκεφτούμε τι θα συνέβαινε αν το ΚΚΕ έπεφτε. Ας αναρωτηθούμε καλόπιστα ποιος εκτός από μας βεβαιώνει πως η πολιτική επιρροή του κόμματος είναι μεγαλύτερη από την εκλογική του δύναμη. Καλά τα «θέλω» αλλά κάπου πρέπει και να στηρίζονται.\nΌμως, η τραγωδία είναι πως η ΚΕ του ΚΚΕ εμφανίζεται σα να μη συνέβη τίποτα, κι αν συνέβη κάτι, αυτή είναι η μόνη άμοιρη ευθυνών. Φταίνε οι διεθνείς συσχετισμοί, ο ιμπεριαλισμός, η ΕΕ και οι ντόπιοι και ξένοι λακέδες της, φταίει ο Τσίπρας, ο Σαμαράς, η τηλεόραση, το διαδίκτυο, αυτός που ξέχασε αφύλακτη την Κερκόπορτα, ο Εφιάλτης που άφησε τους Πέρσες να περάσουν, ο Αδάμ που έφαγε το μήλο, …..\nΚαι το τραγικότερο είναι πως ήδη στήνει ένα δίχτυ ασφαλείας γύρω της ώστε να πνίξει κάθε κριτική φωνή στη γέννηση της. Αυτό δείχνει συνειδητή προσπάθεια να παραμείνουν κάποιοι γατζωμένοι στις καρέκλες και την ασφάλεια των άνετων γραφείων στον Περισσό. Και να συνεχίσουν να οδηγούν το κίνημα στο τέλμα και την ανυποληψία.\nΣήμερα, είναι πια ξεκάθαρο πως αυτή η ΚΕ έχει χρεοκοπήσει γιατί δε μπόρεσε να σταθεί στο ύψος των καιρών. Βρίσκεται σε δυσαρμονία με το κόμμα, την Ιστορία του, το παρελθόν, το παρόν και –κυρίως- το μέλλον του. Και πρέπει να το βοηθήσει να περπατήσει μπροστά χωρίς το βαρίδι που η ίδια του φόρεσε στα πόδια. Γιατί αν συνεχίσει στη μακαριότητα της να καθοδηγεί την… επανάσταση υπάρχει φόβος τα αρχικά ΚΚΕ να πάψουν να σημαίνουν «Κομμουνιστικό Κόμμα Ελλάδας» αλλά «Καλά Κοιμόμαστε Εδώ».\nΚι αν οι κύριοι και οι κυρίες της ΚΕ δεν έχουν πρόβλημα με αυτό, έχουν τεράστιο πρόβλημα οι κομμουνιστές και οι κομμουνίστριες, οι εργάτες και οι εργάτριες. Που πρέπει να πάρουν την υπόθεση της ανασύνταξης του κόμματος στα ροζιασμένα χέρια τους.\n← Παραποίηση της φράσης του Αλ. Τσίπρα από το Ρόιτερς!\nΟ Σαμαράς πρωθυπουργός: «Με τη βοήθεια του θεού θα δώσουμε χειροπιαστή ελπίδα» →


«Θύελλα» επικρίσεων παγκοσμίως για την εκτέλεση κρατούμενου με νοητική στέρηση στη Σιγκαπούρη – Λόγος της Πέλλας\nHome/Ειδήσεις/Κόσμος/«Θύελλα» επικρίσεων παγκοσμίως για την εκτέλεση κρατούμενου με νοητική στέρηση στη Σιγκαπούρη\n«Θύελλα» επικρίσεων παγκοσμίως για την εκτέλεση κρατούμενου με νοητική στέρηση στη Σιγκαπούρη\nΗ Reprieve, μη κυβερνητική οργάνωση η οποία αγωνίζεται για την κατάργηση της θανατικής ποινής, χαρακτήρισε τον νέο «θύμα τραγικού δικαστικού σφάλματος».\nΟ απαγχονισμός του άνδρα με νοητική υστέρηση «είναι αδικαιολόγητη και αποτελεί κατάφωρη παραβίαση του διεθνούς δικαίου το οποίο η Σιγκαπούρη έχει προσυπογράψει», τόνισε η Μάγια Φόα, η διευθύντρια της ΜΚΟ. Ο απαγχονισμός του προβλεπόταν αρχικά να γίνει τον Νοέμβριο, όμως αναβλήθηκε έπειτα από προσφυγή που είχε κεντρικό επιχείρημα πως η εκτέλεση οποιουδήποτε ανθρώπου πάσχει από νοητική υστέρηση ή έχει ψυχικό νόσημα παραβιάζει το διεθνές δίκαιο.\nΕίχε συλληφθεί σε ηλικία 21 ετών, όταν αποπειράθηκε να μπει στη Σιγκαπούρη έχοντας μαζί του πακέτο με 43 γραμμάρια ηρωίνης, ποσότητα ίση με τρεις κουταλιές σούπας. Οι υπερασπιστές του τόνιζαν πως ο δείκτης νοημοσύνης του ήταν 69, επίπεδο που γενικά αναγνωρίζεται πως σημαίνει νοητική υστέρηση, και ότι διέπραξε το έγκλημα λόγω καταναγκασμού του. Όμως οι αρχές υπεραμύνθηκαν της δίωξης, της καταδίκης και της ποινής, διαβεβαιώνοντας πως ο νεαρός αντιλαμβανόταν ότι έκανε κάτι παράνομο. Η μητέρα του υπέβαλε μια απελπισμένη προσφυγή της ύστατης στιγμής την Τρίτη, που απορρίφθηκε γρήγορα από δικαστή. Στο τέλος της ακροαματικής διαδικασίας, μέλη της οικογένειας και ο νεαρός ένωσαν τα χέρια που πέρασαν σε κενό στο γυάλινο διαχωριστικό. Οι κραυγές του -«μαμά»- ακούγονταν σε όλη την αίθουσα.\nΠερίπου 300 άνθρωποι συγκεντρώθηκαν προχθές Δευτέρα σε πάρκο της πόλης-κράτους κρατώντας κεριά για να ζητήσουν να μην εκτελεστεί ο τριαντατετράχρονος. Μετά τη διακοπή τους για πάνω από δύο χρόνια, η Σιγκαπούρη ξανάρχισε τις εκτελέσεις θανατοποινιτών τον περασμένο μήνα: οι αρχές απαγχόνισαν πρόσωπο που είχε επίσης καταδικαστεί για διακίνηση ναρκωτικών. Ακτιβιστές φοβούνται πως θα ακολουθήσει κύμα εκτελέσεων· πολλοί άλλοι θανατοποινίτες έχουν δει τις εφέσεις τους να απορρίπτονται.\nPrevious Έκτακτη σύσκεψη Μητσοτάκη μετά τις αποφάσεις της Ρωσίας για Πολωνία-Βουλγαρία\nNext Πακιστάν: 30χρονη φοιτήτρια με 2 παιδιά, η δράστις της επίθεσης αυτοκτονίας στο πανεπιστήμιο


Krasoblog: Ρατσιστές Αλβανοί οι δολοφόνοι ληστές των ηλικιωμένων στην Ηλεία ~ Έκαναν εξαγωγή των κλοπιμαίων με τενεκέδες λαδιού!\nΡατσιστές Αλβανοί οι δολοφόνοι ληστές των ηλικιωμένων στην Ηλεία ~ Έκαναν εξαγωγή των κλοπιμαίων με τενεκέδες λαδιού!\nΣτην εξιχνίαση των υποθέσεων που είχαν σκορπίσει τον τρόμο στην ευρύτερη περιοχή, οδήγησε η παρατηρητικότητα ενός πολίτη που υποπτεύθηκε ότι κάτι άλλο εκτός από λάδι έκρυβαν τα δοχεία που φορτώνονταν σε τακτά χρονικά διαστήματα στα λεωφορεία προς Αλβανία, από το ίδιο πάντα...\nσημείο στο δρόμο Καλού Νερού –Τσακώνας. Όταν οι άνδρες της Ασφαλείας Καλαμάτας αιφνιδίασαν τον 33χρονο ύποπτο και ερεύνησαν τα δυο πλαστικά δοχεία που φόρτωσε στο λεωφορείο, ανακάλυψαν στον πάτο τους χρυσαφικά από τη λεία της τελευταίας ληστείας!\nΕξαρθρώθηκε Εγκληματική Ομάδα που διέπραττε ληστείες σε βάρος ηλικιωμένων στη Μεσσηνία.\nΕξιχνιάστηκαν οκτώ (8) ληστείες, ενώ συνελήφθη ένας (1) αλλοδαπός κατόπιν Εντάλματος Σύλληψης.\nΗ δικογραφία που σχηματίστηκε περιλαμβάνει ακόμα δύο (2) άτομα, μέλη της ομάδας, τα οποία αναζητούνται.\nΕξαρθρώθηκε, μετά από εμπεριστατωμένη αστυνομική έρευνα της Υποδιεύθυνσης Ασφαλείας Καλαμάτας σε συνεργασία με το Αστυνομικό Τμήμα Φιλιατρών, εγκληματική ομάδα, τα μέλη της οποίας διέπρατταν ληστείες, σε βάρος ηλικιωμένων στην ευρύτερη περιοχή της Κυπαρισσίας και του Κοπανακίου Μεσσηνίας.\nΕξιχνιάστηκαν οκτώ (8) περιπτώσεις ληστειών, ενώ σχηματίστηκε δικογραφία, σε βάρος τριών (3) αλλοδαπών, υπηκόων Αλβανίας, για σύσταση εγκληματικής οργάνωσης, ληστεία κατ’ εξακολούθηση και κατά συναυτουργία, σωματικές βλάβες και παράβαση του νόμου περί Όπλων.\nΣυνελήφθη, κατόπιν Εντάλματος Σύλληψης της κας Ανακρίτριας Κυπαρισσίας, ένας (1) 33χρονος αλλοδαπός, υπήκοος Αλβανίας, ενώ αναζητούνται άλλα δύο (2) άτομα, μέλη της εγκληματικής οργάνωσης.\nΣτο πλαίσιο της αστυνομικής έρευνας, προέκυψε ότι ο 33χρονος, μαζί με τους άλλους δύο (2), είχαν διαπράξει στις αρχές του μηνός Δεκεμβρίου του 2011 και στις αρχές του μηνός Μαρτίου του τρέχοντος έτους, τις παρακάτω περιπτώσεις ληστειών σε οικίες:\nΤην (03-12-2011) και πρώτες πρωινές ώρες, στο Καλό Νερό Μεσσηνίας, αφού μπήκαν σε οικία ζεύγους ημεδαπών, με τη χρήση ξύλινων ροπάλων, τους ακινητοποίησαν και αφαίρεσαν χρηματικό ποσό, δύο (2) κινητά τηλέφωνα, έγγραφα, καθώς και χρυσαφικά.\nΤην (05-12-2011) και πρώτες πρωινές ώρες, στο Σιδηρόκαστρο Μεσσηνίας, αφού μπήκαν σε οικία ζεύγους ημεδαπών, με τη χρήση σωματικής βίας, αφαίρεσαν χρηματικό ποσό, χρυσαφικά και έγγραφα.\nΤην (09-12-2011) και πρώτες πρωινές ώρες, στις Ράχες Μεσσηνίας, αφού μπήκαν σε οικία ζεύγους ημεδαπών, με τη χρήση ξύλινου ροπάλου, τους ακινητοποίησαν και αφαίρεσαν χρηματικό ποσό, καθώς και χρυσαφικά.\nΤην (10-12-2011) και πρώτες πρωινές ώρες, στη Μουριατάδα Μεσσηνίας, αφού μπήκαν σε οικία ζεύγους ημεδαπών, με τη χρήση σωματικής βίας, αφαίρεσαν χρηματικό ποσό και δύο (2) κινητά τηλέφωνα.\nΤην (11-12-2011) και πρώτες πρωινές ώρες, στην Ελαία Μεσσηνίας, αφού μπήκαν σε οικία ημεδαπού, τον ακινητοποίησαν με τη χρήση κατσαβιδιού και του αφαίρεσαν χρηματικό ποσό, χρυσαφικά και ένα (1) κινητό τηλέφωνο.\nΤην (05-03-2012) και πρώτες πρωινές ώρες, στο Ροντάκι Μεσσηνίας, μπήκαν σε οικία ζεύγους ημεδαπών και αφού τραυμάτισαν με τη χρήση ξύλινου ροπάλου το σύζυγο, αφαίρεσαν χρηματικό ποσό και χρυσαφικά.\nΤην (06-03-2012) και πρώτες πρωινές ώρες, στην Αγριλιά Μεσσηνίας, αφού μπήκαν σε οικία όπου διέμεναν δύο (2) ημεδαπές, τις ακινητοποίησαν με τη χρήση μαχαιριού και αφαίρεσαν χρηματικό ποσό και ένα (1) κινητό τηλέφωνο.\nΤην (07-03-2012) και πρώτες πρωινές ώρες, στην Ελαία Μεσσηνίας, αφού μπήκαν σε οικία ζεύγους ημεδαπών, τους ακινητοποίησαν με χρήση ξύλινου ροπάλου και μαχαιριού και τους αφαίρεσαν χρηματικό ποσό και χρυσαφικά.\nΕπιπλέον, βρέθηκε μέρος των κλοπιμαίων, το οποίο είχαν αποκρύψει οι δράστες μέσα σε πλαστική σακούλα και το είχαν τοποθετήσει εντός πλαστικού δοχείου λαδιού και αποδόθηκε στους παθόντες.\nΟ 33χρονος θα οδηγηθεί στην κα. Ανακρίτρια Κυπαρισσίας.


Πρωτοβουλία Μάδη - Μητροπολίτη Νικόλαου για Αγιά Σοφιά στην Παιανία - tomanifesto.gr\n«Η πρόταση του σεβασμιότατου Μητροπολίτη δεν μπορούσε παρά να με βρει σύμφωνο ειδικά και μετά τις τελευταίες εξελίξεις. Το σημείο είναι ιδανικό καθώς πρόκειται επί της ουσίας για την είσοδο στην χώρα λόγω του αεροδρομίου. Με τον σεβασμιότατο Μητροπολίτη κ.κ. Νικόλαο βρισκόμαστε σε στενή συνεργασία για την υλοποίηση ενός σχεδίου που θα τιμήσει την χώρα και φυσικά τον δήμο Παιανίας», σχολίασε σχετικά ο δήμαρχος Παιανίας.\nΑΓΙΑ ΣΟΦΙΑΔΗΜΟΣ ΠΑΙΑΝΙΑΣΕΙΔΗΣΕΙΣΕΙΔΗΣΕΙΣ ΣΗΜΕΡΑΙΣΙΔΩΡΟΣ ΜΑΔΗΣΜΗΤΡΟΠΟΛΙΤΗΣΝΕΑΠΑΙΑΝΙΑ\nΙσπανική «τάπα» στον Ερντογάν για την Αγιά Σοφιά\n«Τσινάνε» FIFA και UEFA στον τελικό Κυπέλλου στις 30 Αυγούστου


Ανταπόκριση - Poltergeist - Σελίδα 16\nμπορεις να μου βρεις καμια πληροφορια σχετικα?\nΑπάντηση με παράθεση 28-11-2011, 11:56\nΜηνύματα 283\tθα τον ρωτήσω φίλε την επόμενη φορά που θα μιλήσουμε και θα το γράψω εδώ.\nΑπάντηση με παράθεση 03-12-2011, 10:52\nΜηνύματα 283\tτελικά οι πατριώτες στη Γερμανία είναι πολύ ξηγημένοι τύποι... δείτε το αξίζει, αποστολή της κυβέρνησης με Μαγκούφη, Αντώναρο και Πλεύρη στην ελληνική κοινότητα Βερολίνου και τί τους είπε αυτή.\nΆντε και στα δικά μας. Κοπιάστε.\nΑπάντηση με παράθεση 03-12-2011, 11:41\nΜηνύματα 95\tείναι πολύ συγκινητικό αυτό που κάνανε στη γερμανία η ΕΛΛΗΝΕΣ ένα μεγάλο ΜΠΡAΒΟ.πήγανε η βολευτές εκεί με μπράβους αλλα καταφέρανε και τους διώξανε.κοιτάτε πως κάθονται ούτε βρεγμένες γατες είναι η βολευτές μας.μονο εδώ κάνουν τους μάγκες.μακάρι όλη η Έλληνες παντού να τους τα χώνουν έτσι\nΑπάντηση με παράθεση 06-12-2011, 13:49\nΜηνύματα 293\tΣπύρο μια ερώτηση: Ο κλάδος του banking & finance στην Αυστραλία πως βλέπεις να πηγαίνει το 2012; έχεις άποψη για το αντικείμενο; μιλάω φυσικά για θέσεις εργασίας σε αυτό το κομμάτι...\nΑπάντηση με παράθεση 07-12-2011, 01:59\nΜηνύματα 283\tEχει βγει μια βρώμα ότι μάλλον συρρικνώνεται λίγο. Ο δανεισμός τον τελευταίο χρόνο έχει πέσει κάπως γιατί οι τράπεζες στην Αυστραλία κατά 20% δανείζονται απ'τις αγορές του εξωτερικού οι οποίες είναι χάλια, και γιατί οι τιμές των σπιτιών έχουν μικρή πτώση. Άρα οι τράπεζες έχουν λίγο αναδουλειές. Μη φανταστείς τίποτα τραγικό, απλά δεν κάνουν πολλές προσλήψεις και ξεφορτώνονται και κανέναν που ήθελαν να διώξουν έτσι κι αλλιώς.\nΠάντως πληρώνουν πολύ καλά και είναι πολύ δύσκολο να μπεις, συνήθως προσλαμβάνουν απ'τους ελεγκτές τους (KPMG, PwC, E&Y, DT)\nΜηνύματα 293\tThanks για το feedback Σπύρο.\nΜε πάνω από 10 χρόνια overseas experience (Ελλάδα) σε corporate finance - investment banking με aussie degree και citizenship, πόσα χρήματα ετησίως πιστεύεις θα μπορούσε κάποιος να πάρει από έναν χρηματοοικονομικό οργανισμό;\nΑπάντηση με παράθεση 07-12-2011, 09:03\nΜηνύματα 283\t$120k-$140k\nΑπάντηση με παράθεση 07-12-2011, 09:25\nΜηνύματα 293\tThanks again! Απάντηση με παράθεση 07-12-2011, 10:47\nΜηνύματα 1.351\tΞΥΛΟ ΘΕΛΟΥΝ.\nτελικά οι πατριώτες στη Γερμανία είναι πολύ ξηγημένοι τύποι... δείτε το αξίζει, αποστολή της κυβέρνησης με Μαγκούφη, Αντώναρο και Πλεύρη στην ελληνική κοινότητα Βερολίνου και τί τους είπε αυτή.\nΒουλευτές στην ελλην. κοινότητα Βερολίνου - YouTube


Βιταμινες και συστατικα | Τα φρούτα του φθινοπώρου είναι διατροφικός θησαυρός – LIVIOON SHOP – ΠΡΟΙΟΝΤΑ ΟΜΟΡΦΙΑΣ ΚΑΙ ΝΕΑ ΓΙΑ ΤΗΝ ΓΥΝΑΙΚΑ\nΒιταμινες και συστατικα | Τα φρούτα του φθινοπώρου είναι διατροφικός θησαυρός\nΕίναι πλούσιο σε θρεπτικά συστατικά, όπως η βιταμίνη C, η βιταμίνη Α, το φυλικό οξύ και η βιοτίνη, ο φώσφορος, το κάλιο, το μαγνήσιο και διάφορες φυτοχημικές ουσίες. Τα μήλα βοηθούν στην καλή λειτουργία του εντέρου λόγω των διαλυτών και αδιάλυτων φυτικών ινών τους. Μελέτες δείχνουν ότι η κατανάλωση μήλων κάνει καλό στην καρδιά, κυρίως μέσω της μείωσης της κακής χοληστερόλης αλλά και στο μυαλό, αφού φαίνεται να παρέχει προστασία κατά της νόσου του Αλτσχάιμερ.\nΕπίσης, το μήλο λόγω του χαμηλού του γλυκαιμικού δείκτη βοηθά στη διατήρηση των επιπέδων της γλυκόζης σε σταθερά επίπεδα και έτσι αποτελεί καλή επιλογή σνακ για άτομα που πάσχουν από διαβήτη.\nΧωρίς να μας επιβαρύνει με περιττές θερμίδες (ένα μέτριο ακτινίδιο έχει μόλις 42 θερμίδες) είναι πλούσιο σε βιταμίνες και μέταλλα, συγκεκριμένα σε βιταμίνη C, βιταμίνη Ε, σε φυλικό οξύ, σε κάλιο, σε μαγνήσιο και σε φώσφορο. Σπουδαία είναι και η περιεκτικότητά του σε φυτοχημικές ουσίες με αντιοξειδωτική δράση, όπως είναι η λουτεΐνη και η ζεοξανθίνη και αποτελούν ασπίδα για την όρασή μας.\nΗ κατανάλωση ακτινιδίων φαίνεται να βοηθά στην πρόληψη του καταρράκτη και του γλαυκώματος. Το αντιοξειδωτικό φορτίο του φρούτου φαίνεται να προστατεύει από το άσθμα. Σε μια μεγάλη μελέτη σε παιδιά στην Ιταλία, η κατανάλωση των ακτινιδίων διαπιστώθηκε ότι προλαμβάνει τα αναπνευστικά προβλήματα.\nΤο ρόδι δεν είναι απλά ένα φρούτο, είναι μια «υπερτροφή». Ένα μεσαίου μεγέθους ρόδι μας παρέχει γύρω στις 100 θερμίδες. Οι σπόροι του σφαιρικού αυτού καρπού έχουν υψηλή περιεκτικότητα σε βιταμίνη Α, C, Ε καθώς και σε σίδηρο, σε φυλλικό οξύ και κάλιο. Tο ρόδι είναι πλούσιο σε φυτικές ίνες, με αποτέλεσμα να βοηθά στην καταπολέμηση της δυσκοιλιότητας. Πολυάριθμες μελέτες έχουν δείξει ότι το φρούτο καθώς και ο χυμός του είναι πλούσια σε αντιοξειδωτικές ουσίες όπως οι τανίνες, οι πολυφαινόλες και ανθοκυανίνες οι οποίες παρουσιάζουν ευεργετικά αποτελέσματα σε κάποια χρόνια νοσήματα.\nΟ χυμός του ροδιού φαίνεται να έχει καρδιοπροστατευτική δράση, καθώς μελέτες δείχνουν ότι βελτιώνει την κυκλοφορία του αίματος σε ασθενείς με καρδιαγγειακά νοσήματα, μειώνει την αρτηριακή πίεση (συγκεκριμένα τη συστολική) και εμποδίζει την οξείδωση της κακής χοληστερόλης (LDL). Επίσης, τα συστατικά που περιέχει ο χυμός ροδιού του προσδίδουν αντιμικροβιακές, αντιφλεγμονώδεις και επουλωτικές δράσεις.\nΕίναι ένα από τα φρούτα με την υψηλότερη περιεκτικότητα ινών, καθώς ένα μέτριο αχλάδι προσφέρει περίπου 6 γραμμάρια φυτικές ίνες. Η υψηλή σε ίνες διατροφή βοηθά στη σταθεροποίηση των επιπέδων σακχάρου στο αίμα, όπως και των επιπέδων χοληστερόλης, ενώ συνδέεται και με οφέλη στην καρδιά, καθώς και μειωμένο κίνδυνο για ορισμένα είδη καρκίνου. Το αχλάδι επίσης περιέχει βιταμίνες C, K, B2, B3 και B6, καθώς και ασβέστιο, χαλκό, μαγνήσιο, ποτάσιο και μαγγάνιο.\nΤο δημοφιλέστερο, ίσως, φθινοπωρινό φρούτο, είναι πλούσιο σε βιταμίνες Α, Β και C, ενώ αποτελεί και άριστη πηγή φολικού οξέως, καλίου, ασβεστίου, σιδήρου, ιωδίου, φωσφόρου, μαγγανίου, νατρίου και ψευδαργύρου. Η τανγκερετίνη που περιέχει διαθέτει αντιφλεγμονώδεις ιδιότητες, ενώ Αμερικανοί ερευνητές τονίζουν ότι άλλα φλαβονοειδή του πορτοκαλιού, όπως για παράδειγμα η κερκετίνη, εμποδίζουν τη δράση ενζύμων που μετατρέπουν κάποια συστατικά του καπνού του τσιγάρου, σε καρκινογενείς ουσίες. Το πορτοκάλι είναι επίσης πλούσια πηγή πηκτίνης, μιας διαλυτής φυτικής ίνας με εξέχουσες ιδιότητες στη μείωση των επιπέδων της χοληστερόλης.\nΜε πληροφορίες από το Iatronet.gr


Οι Anonymous κήρυξαν τον πόλεμο στην Τουρκία γιατί «στηρίζει το Ισλαμικό Κράτος» ~ Κίνημα ΔΕΝ ΠΛΗΡΩΝΩ\nΗ ομάδα χάκερ-ακτιβιστών Anonymous κήρυξαν τον πόλεμο στην Τουρκία τονίζοντας πως «στηρίζει το Ισλαμικό Κράτος...\nαγοράζοντας πετρέλαιο από αυτό και επιτρέποντας στους μαχητές του να νοσηλευτούν (στη χώρα)».\n«Δεν δεχόμαστε ότι ο Ερντογάν, ηγέτης της Τουρκίας, θα βοηθά την ISIS. Εάν δεν σταματήσετε να στηρίζεται την ISIS, θα συνεχίσουμε να πραγματοποιούμε επιθέσεις κατά του Διαδικτύου σας», σημειώνουν οι Anonymous.\nΟι Anonymous ήδη πραγματοποίηση κυβερνοεπίθεση κατά τουρκικών ιστοσελίδων την προηγούμενη εβδομάδα, προκαλώντας προβλήματα στη λειτουργία 40.000 τουρκικών ιστοσελίδων.\nΕπιπλέον απειλούν να «ρίξουν» τα συστήματα, βάσει των οποίων λειτουργούν τα αεροδρόμια, οι τράπεζες και οι κυβερνητικές εγκαταστάσεις της χώρας καθώς και τους διακομιστές που αποτελούν τη βάση των ψηφιακών υποδομών της Τουρκίας.\nCategories: ΤΟΥΡΚΙΑ, ANONYMOUS


Οι υπηρεσίες Social Media Management της Aboutnet εξασφαλίζουν την εξορθολογισμένη διαχείριση και αξιοποίηση των εργαλείων που προσφέρονται από τα social media εξασφαλίζοντας την προβολή της επιχείρησής σας.\nΑρχικά προσδιορίζουμε τις ανάγκες σας.\nΣτη συνέχεια, μελετούμε τις δυνατότητες επιλογής και προσφέρουμε τις κατάλληλες λύσεις για την προβολή των προϊόντων/υπηρεσιών σας.\nΩς αποτέλεσμα πετυχαίνουμε τη μετατροπή του δυνητικού σας πελατολόγιου σε πραγματικό!\nΟι υπηρεσίες διαχείρισης μέσων κοινωνικής δικτύωσης της Aboutnet περιλαμβάνουν:\nΑναζήτηση, εύρεση και προσθήκη περιεχομένου για τα social media. Η Aboutnet ανακαλύπτει, προσαρμόζει και δημοσιεύει για λογαριασμό σας στα μέσα κοινωνικής δικτύωσης, εξασφαλίζοντας για εσάς περισσότερο χρόνο για να ασχοληθείτε με τους πελάτες σας.\nΒρίσκουμε και διανέμουμε περιεχόμενο για λογαριασμό σας ακόμα και όταν απουσιάζετε.\nΔημοσιεύουμε ταυτόχρονα πολλαπλά posts\nΣας προτείνουμε περιεχόμενο για να μοιραστείτε με το κοινό σας\nΠαρακολουθούμε την πορεία της διαφημιστικής σας καμπάνιας\nΣτρατηγική χρήση λέξεων-κλειδιών. Η Aboutnet χρησιμοποιεί έξυπνες λέξεις- κλειδιά οι οποίες σας επιτρέπουν να αναζητάτε streams, να ανταποκρίνεστε άμεσα στο πελατολόγιό σας και να εντοπίζετε τυχόν αναφορές στο brand σας. Η Aboutnet εντοπίζει για λογαριασμό σας οποιαδήποτε συζήτηση στα social networks που σας αφορά, ώστε να είστε διαρκώς ενημερωμένοι για την εικόνα της επιχείρησής σας προς τα έξω.\nΒελτιστοποίηση εικόνας στα Social Media. Η Aboutnet διαχειρίζεται για λογαριασμό σας τη διαφημιστική σας καμπάνια σε πάνω από 100 social networks και σας αποστέλλει τακτές αναφορές προόδου. Πραγματοποιούμε καθημερινό monitoring και συνδέουμε την καμπάνιά σας με εργαλεία παρακολούθησης μετατροπών (Conversion Tracking)\nΓια εξατομικευμένες υπηρεσίες Social Media Management, μπορείτε να επικοινωνήσετε μαζί μας:


Λαγκάρντ:Δεν συμμετέχουμε στο ελληνικό πρόγραμμα γιατί δεν ικανοποιήθηκαν οι όροι μας\nΠαρασκευή, 29 Μαϊου 2020 01:00:35 ΜΜ\nΑρχική›Ειδήσεις›Οικονομία›Λαγκάρντ:Δεν συμμετέχουμε στο ελληνικό πρόγραμμα γιατί δεν ικανοποιήθηκαν οι όροι μας\n18:00 - 20 Απρ 2017 | Οικονομία\nΈχω πει πολλές φορές ότι για να μπει το ΔΝΤ πρέπει να καλύπτονται δυο σκέλη: οι μεταρρυθμίσεις και το χρέος, σημείωσε η Κριστίν Λαγκάρντ μιλώντας σε συνέντευξη τύπου με αφορμή την έναρξη της συνόδου του Ταμείου.\nΌπως συμπλήρωσε, «βλέπουμε πρόοδο στις μεταρρυθμίσεις» για τις οποίες σημείωσε ότι πρέπει να είναι αξιόπιστές. Συμπλήρωσε ότι με την επιστροφή των θεσμών θα οριστικοποιηθούν οι λεπτομέρειες στο φορολογικό και το ασφαλιστικό. Υπάρχουν και άλλοι τομείς αλλά «πάμε καλά».\nΓια το θέμα θέμα του χρέους διευκρίνισε πως πρέπει να γίνει ανάλυση. Χρειάζεται να συζητήσουμε και να καταλάβουμε τα πρωτογενή πλεονάσματα που θα επιβληθούν στην ελληνική οικονομία.\nΠρέπει να είναι λογικά, δήλωσε και επανέλαβε ότι από αυτά θα εξαρτηθεί η ελάφρυνση χρέους που απαιτείται μεσοπρόθεσμα αλλά και μακροπρόθεσμα.\nΜιλώντας νωρίτερα σε εκδήλωση για την εαρινή σύνοδο του Ταμείου υπογράμμισε πως τα πλεονάσματα 3,5% για τα επόμενα δέκα χρόνια δεν είναι εφικτά, ούτε υλοποιήσιμα και αυτό είναι γνωστό.\nΗ Κρ. Λαγκάρντ τόνισε ακόμη πως «δεν έχουν ικανοποιηθεί οι όροι μας και γι' αυτό δεν έχουμε πρόγραμμα με την Ελλάδα». Παραδέχεται πως υπάρχει πρόοδος σε μεταρρυθμίσεις, αλλά ανέφερε πως το χρέος είναι μη βιώσιμο. «Η ανάλυση βιωσιμότητας του ελληνικού χρέους πρέπει να διεξαχθεί βάσει λογικών προβλέψεων» τόνισε.\nΟι μεταρρυθμίσεις στη Ελλάδα, ανέφερε, πρέπει «να οδηγούν σε βιώσιμη ανάπτυξη και να μην έχουν προσωρινά αποτελέσματα, όπως έχει γίνει κάποιες φορές στο παρελθόν».\nΕπίσης ο διευθυντής του τομέα Δημοσιονομικών Υποθέσεων του ΔΝΤ Βίτορ Γκασπάρ, απαντώντας σε ερώτηση, ξεκαθάρισε πως η εκτίμηση για το πρωτογενές πλεόνασμα του 2016 είναι προσωρινή και πως τελεί υπό αναθεώρηση. «Δεν έχουμε τελικά μεγέθη αλλά εκτιμήσεις για το 2016», ανέφερε. Ο ίδιος πρόσθεσε πως αν το 3,3% επιβεβαιωθεί, τότε θα έχει ξεπεραστεί σημαντικά ο αρχικός στόχος (0,50%).\nΞεκαθάρισε ωστόσο πως αυτή η υπέρβαση του στόχου έχει βασιστεί και σε προσωρινά μέτρα. Για το εάν η ελληνική οικονομία μπορεί να διατηρήσει πλεονάσματα της τάξης του 3,5% του ΑΕΠ για πολλά έτη, ο ίδιος αποσαφήνισε πως από την πλευρά του το ΔΝΤ θεωρεί πως ρεαλιστικός στόχος για τα μεσοπρόθεσμα πλεονάσματα είναι 1,5%.\nΤελευταία τροποποίηση στις 18:05 - 20 Απρ 2017


Νέα ταινία για τη ζωή του Μαραντόνα - «Η άγρια ιστορία ενός θεϊκού ταλέντου» (video) | altsantiri\nΘα παρουσιαστεί στην πρεμιέρα του φεστιβάλ των Καννών - «Από την δόξα έως τη λύτρωση»\nΔημοσιεύθηκε στις 24-04-2019 - 15:05μμ\nΔεν είναι η πρώτη φορά που ο Ντιέγκο Αρμάντο Μαραντόνα έχει απασχολήσει τη μικρή οθόνη, λόγω του τρόπου με τον οποίο έφτασε στην κορυφή ως παίκτης, λόγω των όσων πιστεύει για τη ζωή, την πολιτική και όχι μόνο. Η ζωή του έχει, άλλωστε, πολλά «επεισόδια» και σε προσωπικό επίπεδο.\nΟ θρύλος της μπάλας που προσφέρει, πλέον, στο ποδόσφαιρο και ως προπονητής έκανε γνωστό πως θα αποκαλυφθεί νέο ντοκιμαντέρ για τη ζωή του. «Μαραντόνα μονομάχος; Όχι, Ντιέγκο Μαραντόνα από τον Ασίφ Καπάντια. Προσεχώς. Σύντομα στους κινηματογράφους!».\nΜ’ αυτά τα λόγια στον προσωπικό του λογαριασμό στο instagram, ο «Ντιεγκίτο» αναφέρθηκε, λοιπόν, στη νέα… ταινία, που θα παρουσιαστεί στην πρεμιέρα του φεστιβάλ των Καννών και η προβολή του στις αίθουσες θα αρχίσει από τον ερχόμενο Ιούνιο.\nΣύμφωνα με όσα έχουν γίνει γνωστά, έχουν αποκαλυφθεί ήδη οι πρώτες εικόνες από το ντοκιμαντέρ του βρετανού σκηνοθέτη Ασίφ Καπάντια, που επεξεργάστηκε περισσότερες από 500 ώρες ακυκλοφόρητο υλικό του διάσημου αργεντινού πρώην σπουδαίου άσου, κυρίως στη Νάπολη. Με στιγμές από την επιτυχημένη αλλά και ταραγμένη περίοδό του στην Ιταλία και στην δεκαετία του ’80.\nΗ δημοσίευση κοινοποιήθηκε από το χρήστη Diego Maradona (@maradona) στις 23 Απρ, 2019 στις 8:54 πμ PDT\nΣημειώνεται πως η πρώτη σκηνή, μεταφέρει τον θεατή στις 5 Ιουλίου του 1985, όταν ο Μαραντόνα, παρουσιάστηκε στο κατάμεστο «San Paolo». «Αυτή είναι η άγρια και αξέχαστη ιστορία ενός θεϊκού ταλέντου, της δόξας, της απελπισίας και την προδοσίας, της διαφθορά και, τέλος, της λύτρωσης», εξηγεί το κείμενο που συνοδεύει την προώθηση της ταινίας. Να αναφέρουμε ότι μ’ αυτό το ντοκιμαντέρ – ταινία, ο Ασίφ Καπάντια ολοκληρώνει την τριλογία, που άρχισε με τον Άιρτον Σένα και την Έιμι Γουάινχαουζ.\nΟ θρύλος της μπάλας κατάφερε να κάνει πρωταθλήτρια τη Νάπολι του… φτωχού ιταλικού νότου, μεγαλουργώντας και με την εθνική. Στο Μουντιάλ 1990 στην Ιταλία δίχασε, άλλωστε, τους διοργανωτές, στο μεταξύ τους ματς στα ημιτελικά.\nΟ Ντιέγκο Αρμάντο Μαραντόνα έχει γίνει θέμα ντοκιμαντέρ το 2008 (από τον Εμίρ Κουστουρίτσα), το 2005 (Armando a Maradona) και το 2018 (Maradona Confidential). Επίσης, η Amazon είχε ανακοινώσει πως ετοιμάζει σειρά – ντοκιμαντέρ για τη ζωή του «θρύλου» της μπάλας.


Αλ. Αλαβάνος στο One Channel: Τον ΣΥΡΙΖΑ τον κατατάσσω στο ίδιο ρεύμα με τη ΝΔ - ONE TV\nΚαλεσμένος στην εκπομπή One Talk βρέθηκε το βράδυ της Δευτέρας (16/9) ο ο πρώην πρόεδρος του ΣΥΡΙΖΑ και επικεφαλής του Σχεδίου Β, Αλέκος Αλαβάνος. Συζητώντας την πολιτική επικαιρότητα και τις διεθνείς εξελίξεις με τους Δημήτρη Μανιάτη και Άρη Ραβανό, ο Αλέκος Αλαβάνος αναφερόμενος στο Brexit δήλωσε: «Ένας λαός αποφάσισε ότι η χώρα του πρέπει να φύγει από την Ευρωπαϊκή Ένωση. Δεν νομίζω ότι όλοι πρέπει "να το παίζουν Τσίπρες" και να λένε τι σημασία έχει ένα δημοψήφισμα. Έγινε το δημοψήφισμα και το αποτέλεσμά του πρέπει να είναι σεβαστό και από τους Βρετανούς, και από τους Ευρωπαίους και από όλο τον κόσμο» . Μιλώντας για το ελληνικό δημοψήφισμα του 2015, ο Αλέκος Αλαβάνος, μεταξύ άλλων δήλωσε: «Το δημοψήφισμα είναι η αφρόκρεμα της συμμετοχής του λαού σε βασικές επιλογές που κάνει η χώρα. Δεν μπορεί ένας λαός να ψηφίζει άσπρο κι εσύ να εφαρμόζει κόκκινο. Δεν έχεις δικαίωμα να κάνεις κάτι τέτοιο. Είναι πολιτικό κακούργημα και η μεγαλύτερη πολιτική βλασφημία απέναντι στην λαϊκή κυριαρχία». Καταλογίζοντας ιστορικές ευθύνες και στον πρόεδρο της Δημοκρατίας ο κ. Αλαβάνος προσέθεσε: «Ο Πρόεδρος της Δημοκρατίας, έχει ευθύνη να σέβεται το Σύνταγμα και βασικά άρθρα του και ίσως το βασικότερο άρθρο του Συντάγματος είναι η λαϊκή κυριαρχία και αυτή καταπατήθηκε με το χειρότερο τρόπο από τον ΣΥΡΙΖΑ. Και ο Πρόεδρος της Δημοκρατίας δεν μπορεί να σιωπά απέναντι σε κάτι τέτοιο. Όταν το Σύνταγμα μιας χώρας έρχεται αντιμέτωπο με τρέχουσες πολιτικές που εφαρμόζει η ΕΕ, δεν μπορεί να πει "κιχ"» ενώ και διερωτήθηκε: «Γιατί να μην υπάρχει ένας πρωθυπουργός που θα σεβαστεί το δημοψήφισμα, γιατί να φτάσει η χώρα μας στην εξαθλίωση στην οποία έφτασε κι αγωνιζόμαστε τώρα να βγούμε από αυτή». Κληθείς να σχολιάσει τη νίκη του ΣΥΡΙΖΑ στις εκλογές του 2015 ο κ. Αλαβάνος υποστήριξε πως ο λαός ψήφισε ξανά ΣΥΡΙΖΑ, καθώς δεν είχε άλλη εναλλακτική λύση, αφού και η ΝΔ θα εφάρμοζε τις ίδιες πολιτικές, γεγονός στο οποίο φέρουν ευθύνες και οι δυνάμεις της Αριστεράς στη χώρα καθώς δεν προέβαλαν μία ρεαλιστική λύση που θα μπορούσε να μειώσει τις συνέπειες που γνωρίσαμε στη χώρα. Σχολιάζοντας τα αποτελέσματα των εθνικών εκλογών της 7ης Ιουλίου και τους λόγους για τους οποίους η Αριστερά, δεν συσπειρώθηκε, ο κ. Αλαβάνος δήλωσε πως η συζήτηση γινόταν σε βάση ιδεολογιών και όχι στη βάση ενός ρεαλιστικού σχεδίου για την πορεία της χώρας, ενώ μιλώντας για τον Γ. Βαρουφάκη και την αρνητική στάση που κράτησαν απέναντί του τα κόμματα της Αριστεράς, είπε: «Δεν έχει λόγο κανείς να απορρίψει τον Βαρουφάκη. Ο Βαρουφάκης πήρε μια θέση αντίρρησης στο τρίτο μνημόνιο και έκανε κάποιες προτάσεις που θα μπορούσαν να αξιολογηθούν. Συσπείρωσε δυνάμεις από διαφορετικές κατευθύνσεις που συμφωνούσαν όμως σε κεντρικά ζητήματα. Αν είναι ανοιχτός στο ζήτημα της συνεργασίας -πράγμα που δεν έδειξε αυτή τη φορά - θα ήθελα να υπάρξει κάτι ευρύτερο». Τέλος αναφερόμενος στον ΣΥΡΙΖΑ και το κατά πόσο θεωρεί ότι αποτελεί δύναμη της ευρύτερης προοδευτικής επικράτειας, δήλωσε: «Δεν κάνω την ταξινόμηση αυτή με βάση τόσο την καταγωγή, καθώς όντως πρόκειται για ένα κόμμα που προέρχεται από τους κόλπους της Αριστεράς. Την κάνω με βάση τις πολιτικές που εφαρμόζει κι όχι με αυτές που υπόσχεται. Τον ΣΥΡΙΖΑ τον κατατάσσω στο ίδιο ρεύμα με τη Νέα Δημοκρατία», είπε χαρακτηριστικά ο κ. Αλαβάνος.